
»Tiden  er  det  stof  livet  er  gjort  af« 

En  eller  anden  har  sagt:  »Tiden  er  det  stof  livet  er  gjort  af«. 
Hver  af  os  her  på  jorden  har  tiden  til  vor  disposition.  Vi  kan 
bruge  den  til  at  vinde  kundskab,  eller  vi  kan  øde  den  bort.  Vi 
kan  bruge  tiden  til  at  bygge  et  hjem,  opbygge  et  vidnesbyrd,  el- 
ler til  at  tjene  vore  medmennesker,  eller  vi  kan  fjase  den  bort  i 
synd  og  unyttige  dagdrømme,  ved  at  udsætte  til  i  morgen,  hvad 
der  skulle  have  været  gjort  i  går. 

Den  største  enkeltting  vi  kan  gøre,  som  kan  blive  til  vort  bed- 
ste for  altid,  vil  være  at  opnå  et  vidnesbyrd  om  evangeliet.  Dette 
kan  vi  opnå  ved  at  efterleve  og  studere  evangeliets  forskrifter. 
Det  tager  ikke  ekstra  tid  at  efterleve  Visdomsordet,  at  holde  sab- 
baten  hellig,  at  give  vor  næste  et  opmuntrende  ord,  at  efterleve 
den  gyldne  regel  eller  at  være  ærlig.  Det  tager  ikke  ekstra  tid  at 
være  moralsk  ren,  heller  ikke  tager  det  ekstra  tid  at  være  ret- 
skaffen. 

Ofte  vil  overholdelsen  af  disse  ting  give  os  mere  tid,  fri  for 
sorger  og  ved  godt  helbred. 

Hvis  vi  hver  dag  bruger  en  halv  time  til  at  studere  skriften, 
kan  vi  læse  Mormons  Bog  eller  Lære  og  Pagter  før  året  er  gået. 

»Tiden  er  det  stof  livet  er  gjort  af«.  Lad  os  bruge  en  del  af 
denne  »tid«  til  at  forberede  os  til  evigheden. 

Holger  P.  Petersen,  Missionspræsidcnt. 

vDvigl  ægteskab 


Tale  af  apostel  Harold  B.  Lee  ved  Generalkonferencen  d.  5.  april  1957. 

I  morges,  under  åbningsmødet,  oplof- 
tede vor  elskede  præsident  min  sjæl  ved 
sin  bemærkelsesværdige  tale,  og  jeg  er 
glad  ved  at  vide,  at  hele  min  sjæl  giver 
gensvar  på  sandheden  om  det  store  bud- 
skab han  gav  os.  Jeg  tror,  at  det  jeg  vil 
sige  i  disse  få  minutter,  vil  være  i  fuld 
harmoni  med  det  han  belærte  os  om. 

Præsident  Bruce  R.  McConkies  tale  har 
lagt  et  udmærket  grundlag  for  de  tanker, 
som  jeg  har  haft  om  det  samme  emne, 
der  er  så  betydningsfuldt  for  alle  vor 
Faders  born  her  og  i  den  tilkomomende 
verden.  Således  er  ånden  villig,  og  hvis 
De  vil  stotte  mig  med  Deres  tro  og  bon- 
ner, vil  jeg  gerne  tale  ganske  kort  om 
denne  hellige  ordinance,  tempelægteskab, 
som  er  så  livsvigtig  for  enhver  menne- 
skelig sjæl. 

Jeg  vil  gerne  indlede  mine  få  bemærkninger  ved  at  henvise  til  tre 
små  hændelser  angående  dette  emne;  derefter  vil  jeg  gerne  bringe 
en  eller  to  magtfulde  lektier  ud  fra  skriften  og  fra  nogle  af  vore  lede- 
res taler,  og  derefter  afslutte  med  nogle  få  betragtninger  med  henvis- 
ning hertil. 

Disse  tre  hændelser  er  sande  historier,  fortalt  af  tempelportnere,  som 
tjener  ved  den  ostlige  indgang,  hvorigennem  alle,  som  kommer  til 
templet,  må  gå.  Jeg  vil  læse  disse  hændelser  akkurat,  som  de  blev  gi- 
vet mig  af  brodrene: 

»En  morgen  for  ikke  så  længe  siden  sad  jeg  ved  skranken  i  templets 
indgangshus  og  læste,  da  min  opmærksomhed  blev  henledt  på  en  ban- 
ken på  døren.  Der  stod  to  små  drenge,  syv-otte  år  gamle.  Da  jeg  åb- 
nede døren,  lagde  jeg  mærke  til,  at  de  var  fattigt  klædt  og  hverken  var 
vasket  eller  redt.  De  så  ud,  som  om  de  var  gået  hjemmefra,  før  deres 
fader  eller  moder  havde  vækket  dem  den  morgen.  Da  jeg  så  bag  ved 
disse  små  fyre,  så  jeg  to  små  børn  i  klapvogne.  Som  svar  på  mit 
spørgsmål  om  hvad  de  ønskede,  pegede  en  af  drengene  på  sin  lille 
broder  i  vognen  og  svarede:  »Hans  navn  er  Joe.  Vil  De  sige  goddag  til 
lille  Joe?  Det  er  lille  Joes  fødselsdag  —  han  er  to  år  i  dag,  og  jeg  vil 
gerne  have,  at  han  skal  røre  ved  templet,  så  at  han,  når  han  bliver  en 
gammel  mand,  vil  huske,  at  han  rørte  ved  templet,  da  han  var  to  år 
gammel«. 

Idet  han  pegede  på  den  anden  lille  dreng  i  den  anden  vogn,  sagde 
han:  »Det  er  Mark,  han  er  også  to  år  gammel«.  Så  spurgte  han  med  en 
højtidelig,  ærbødig  holdning,  som  er  sjælden  hos  så  små  børn:  »Kan 
vi  nu  gå  over  og  røre  ved  templet?«  Jeg  svarede:  »Ja,  det  kan  I«.  De 

skubbede  deres  små  vogne  over  til  templet  og  løftede  de  små  børn  op 
og  lagde  deres  hænder  ind  mod  den  hellige  bygning.  Medens  jeg  stod 
der  med  en  klump  i  halsen,  hørte  jeg  den  lille  dreng  sige  til  sin  lille 
broder:  »Joe,  nu  vil  du  altid  huske,  at  da  du  var  to  år  gammel,  rørte  du 
ved  templet«.  De  takkede  og  gik  hjemad«. 

Den  anden  historie: 

»En  gang  i  dette  forår  (1956)  kom  en  stor  gruppe  unge  mænd  og 
unge  kvinder  (måske  hundrede)  i  alderen  femten,  seksten  og  sytten 
år  fra  Spokane  Stake  til  Herrens  tempel  for  at  udføre  dåb  for  de  døde. 
Det  var  en  meget  smuk  skare.  Deres  ansigter  strålede  af  evangeliets 
lys.  De  var  rolige  og  meget  stille,  de  havde  ærbødighedens  ånd.  De 
var  klare  over,  at  de  var  på  hellig  grund  og  skulle  ind  i  Guds  hellige 
tempel  for  at  udføre  dåb  for  de  døde.  Ført  ind  i  templet  af  præste- 
dømmet og  medlemmer  af  den  genealogiske  komité  gav  de  retten  til 
borgerskab  i  Guds  rige  til  omkring  750  sjæle.  Da  de  kom  ud  af  temp- 
let efter  at  deres  dags  arbejde  var  udført,  så  jeg  en  ung  pige  gå  op  ad 
trinene  til  templets  hovedindgang  på  den  østlige  side.  Da  jeg  nærmede 
mig  hende,  så  jeg,  at  hun  stod  med  ansigtet  mod  døren  med  bøjet 
hoved  og  hænderne  foldet  i  bøn.  Jeg  ventede.  Da  hun  var  kommet 
ned  ad  granittrappen,  kom  hun  over  til  mig  med  glædestårer  strøm- 
mende ned  over  ansigtet.  Hun  sagde:  Dette  har  været  den  lykkeligste 
dag  i  mit  liv«. 

(Må  jeg  standse  her  for  at  sige,  at  måske  hun  også  den  dag  virkelig 
rørte  ved  templet  for  første  gang  gennem  de  hellige  ordinancer). 

Og  endelig  den  sidste  hændelse: 

»Jeg  ser  næsten  daglig  sidste  dages  hellige  kvinder,  som  har  solgt 
deres  førstefødselsret  for  en  ret  linser  og  nu  høster  hvirvelvind  — 
kvinder,  som  kunne  have  nydt  præstedømmets  velsignelser  og  velsig- 
nelserne i  Herrens  hus,  men  som  undlod  at  lytte  til  Guds  profeters 
råd  og  giftede  sig  uden  for  Guds  tempel.  Mødre  bringer  deres  døtre 
så  langt  som  til  templets  indgangshus  (for  det  er  så  langt,  som  de  kan 
få  lov  til  at  gå),  og  medens  de  klynger  sig  til  hinanden  i  en  kærlig 
omfavnelse,  hulkende  som  om  deres  hjerter  skulle  briste,  medens 
datteren  tager  afsked  og  går  ind  i  Herrens  tempel  —  hører  jeg  mode- 
ren sige:  »Åh,  hvis  jeg  blot  havde  lyttet  til  mine  forældre  og  til  de  råd, 
jeg  fik  af  min  biskop  om  at  berede  mig  og  vente,  indtil  jeg  med  min 
mand  kunne  blive  viet  i  Herrens  hus!  Jeg  har  prøvet  i  tredive  år  at 
overbevise  min  mand  om,  at  mormonismen  er  sand,  men  jeg  har  ikke 
kunnet.  Og  at  tænke  sig,  at  jeg  ikke  engang  kan  få  lov  til  at  overvære 
min  datters  bryllup,  og  at  jeg  aldrig  kan  få  den  glædelige  oplevelse, 
som  hun  nu  skal  have!«« 

Når  jeg  nu  fortæller  disse  historier,  vil  De  af  Dem,  som  endnu  ikke 
er  medlemmer  af  kirken,  måske  spørge:  »Men  hvorfor  er  vielse  i  temp- 
let så  vigtigt?«  Broder  McConkie  har  besvaret  dette  fuldstændigt.  Skal 
jeg  sammenfatte,  hvad  han  sagde,  da  han  citerede  skriften?  Kun  gen- 
nem denne  hellige  tempelordinance  kan  medlemmer  af  Kirken  mod- 
tage en  ophøjelse  i  det  celestiale  rige. 

Lyt  igen  til  Herrens  ord: 

»Der  findes  tre  himle  eller  grader  i  den  celestiale  herlighed. 

For  at  opnå  den  højeste  må  et  menneske  indtræde  i  denne  præste- 
dømmets orden,  hvormed  der  menes  den  nye  og  evige  ægteskabspagt. 

Den,  som  ikke  gør  dette,  kan  ikke  opnå  den. 

Han  kan  indtræde  i  den  næste,  men  dermed  ender  hans  rige  Han 
kan  ikke  have  afkom«.  (L.  &  P.  131:1—4). 

Herren  har  atter  sagt  det  i  en  anden  åbenbaring: 

» Om  en  mand  ægter  en  kvinde  gennem  mit  ord,  som  er  min 

lov,  og  gennem  den  nye  og  evige  pagt,  og  det  er  beseglet  på  dem  gen- 
nem forjættelsens  Helligånd  af  ham,  som  er  salvet,  og  som  jeg  har  gi- 
vet denne  magt  og  dette  præstedømmes  nøgler,  og  det  skal  blive  sagt 
til  dem:  I  skal  komme  frem  i  den  første  opstandelse,  og  om  det  bliver 
efter  den  første  opstandelse,  da  i  den  næste  opstandelse,  og  I  skal 
arve  troner,  riger,  fyrstendømmer  og  magter,  herredømme,  alle  høj- 
der og  dybder;  da  skal  det  skrives  i  Lammets  livets  bog,  at  han  ikke 
skal  begå  mord,  hvorved  uskyldigt  blod  udgydes,  og  om  I  forbliver  i 
min  pagt  og  ikke  begår  mord,  hvorved  uskyldigt  blod  udgydes,  så  skal 
det  ske  dem  i  alt,  som  min  tjener  har  lovet  dem,  gennem  tid  og  al  evig- 
hed, og  det  skal  have  bindende  kraft,  når  de  er  ude  af  verden,  og  de 
skal  gå  forbi  engle  og  guder,  som  er  sat  der,  til  deres  ophøjelse  og  her- 
lighed i  alle  ting,  som  det  er  blevet  beseglet  på  deres  hoveder,  hvil- 
ken herlighed  vil  være  en  fvlde  og  en  fortsættelse  af  slægten  fra  evig- 
hed til  evighed«.  (L.  &  P.  132:19). 

Som  forklaring  til  dette  skriftsted  sagde  Profeten  Joseph  Smith  føl- 
gende (og  jeg  læser  dette,  fordi  der  synes  at  være  nogen  misforståelse 
med  hensyn  til,  hvad  Herren  virkelig  mente)  : 

»Med  mindre  en  mand  og  hans  hustru  indtræder  i  en  evig  pagt  og 
bliver  gift  for  evighed,  medens  de  er  i  denne  prøvestand,  med  det  hel- 
lige præstedommes  magt  og  myndighed,  vil  de  høre  op  med  at  forøges, 
når  de  dør,  d.  v.  s.  at  de  ikke  vil  få  børn  efter  opstandelsen.  Men  de, 
der  er  viet  med  præstedømmets  magt  og  myndighed  her  i  livet  og  fort- 
sætter uden  at  begå  synd  mod  den  Helligånd,  vil  blive  ved  med  at 
forøges  og  få  børn  i  den  celestiale  herlighed.  Den  utilgivelige  synd  er 
at  udgyde  uskyldigt  blod  eller  være  delagtig  deri.  Alle  andre  synder 
vil  blive  hjemsøgt  med  straf  i  kødet,  og  ånden  bliver  overgivet  til  Sa- 
tans tugtelser  indtil  Herren  Jesu  dag«.  (D.  H.  C.  Vol.  5,  pp.  391 — 2; 
Profeten  Joseph  Smiths  Lærdomme,  side  360 — 1). 

(Og  naturligvis  betyder  denne  sidste  udtalelse  tydeligt  på  betingelse 
af,  at  de  omvender  sig  fra  deres  synder). 

Medens  jeg  har  rejst  omkring  i  Kirken,  har  det  interesseret  mig  at 
vide,  hvorfor  der  er  så  mange  unge  mennesker,  der  ikke  benytter  sig 
af  lejligheden  til  at  gå  til  templet.  Jeg  har  spurgt  vore  ledere,  når  jeg 
har  været  omkring  til  stavs-konferencerne,  og  de  har  givet  mig  for- 
skellige svar. 

Den  hyppigste  grund,  der  gives,  er,  at  unge  mennesker  ikke  får  den 
rette  opmuntring  fra  deres  hjem.  Uheldigvis  er  der  mange,  som,  ulig 
de  små  børn  i  den  historie  jeg  lige  har  fortalt,  ikke  i  deres  barndom 
er  blevet  indpodet  templets  hellige  privilegier.  Forældre,  som  selv  har 
set  let  på  deres  tempelpagter,  kan  ikke  vente  det  bedre  af  deres  børn, 
på  grund  af  deres  eget  dårlige  eksempel.  Små  børn  skal  ikke  belæres 
om  ærbødighed  mod  templet  selv,  men  til  ærbødigt  at  se  fremad  mod 
de  hellige  oplevelser  og  erfaringer,  som  de  selv  en  dag  kan  få. 

Og  en  anden  grund  er  en  grund,  som  giver  et  stik  af  smerte  i  alle 
vore  hjerter,  vi,  som  er  klare  over,  at  der  må  være  megen  sandhed  i 

det.  Vore  ledere  siger,  at  nogle  ikke  går  til  Herrens  hus,  fordi  de  ikke 
er  værdige  til  en  tempelanbefaling.  Det  var  afdøde  broder  Orson  F. 
Whitney,  som  skrev  et  smukt  vers,  som  findes  ved  indgangen  til  Al- 
berta-Templet: 

Hjertet  må  være  rent  for  at  komme  inden  for  disse  mure, 
hvor  der  spredes  en  højtid,  som  ikke  kendes  i  andre  festsale. 
Tag  den  frit,  for  frit  har  Gud  den  givet, 
og  smag  den  hellige  glæde,  som  fortæller  om  himlen. 

Lær  om  Ham,  som  triumferede  over  graven, 

og  gav  til  mennesker  nøglerne  og  riget: 

forenede  her  ved  kræfter,  der  binder  fortiden  og  fremtiden, 

finder  de  levende  og  døde  fuldkommenhed. 

Der  er  visse  standarder,  der  kræves,  således  som  præsident  McCon- 
kie  har  forklaret,  og  biskoppen  og  stavspræsidenten  ventes  at  udfor- 
ske hver  ansøger  for  at  holde  disse  hellige  templer  hellige,  hvor  disse 
hellige  ordinancer  skal  udføres. 

Med  hensyn  til  dette  at  holde  unge  mennesker  rene  og  uberørte  til 
disse  hellige  privilegier,  fandt  jeg  noget,  som  for  mig  var  stor  visdom, 
i  en  tale  af  dr.  Henry  I.  Bowman,  præsident  for  Stephens  College  i 
Columbia,  Missouri.  Det  er  et  universitet  for  piger.  Artiklen  har  til 
overskrift:  »Petting,  hastige  ægteskaber  og  børn«.  Jeg  vil  læse  en  eller 
to  paragraffer: 

»Hvis  en  ung  pige  tror,  hun  gør  sin  ven  en  tjeneste  ved  at  tillade 
eller  opmuntre  til  petting,  så  er  hun  både  dum  og  ungdommelig.  Et 
venskab  med  en  pige,  der  har  en  varm,  levende  og  ægte  personlighed 
og  charme  —  et  venskab,  der  senere  kan  kulminere  i  ægteskab  —  er 
langt  mere  betydningsfuldt  for  en  ensom  ung  mand. 

Af  og  til  indtræder  unge  mennesker  i  hastige  ægteskaber  med  det  håb 
at  sikre  den  anden  parts  troskab  under  deres  adskillelse.  De  glemmer, 
at  troskab  afhænger  ikke  af  et  formelt  ægteskabsløfte,  men  af  en  na- 
turlig følelse  af  anstændighed  og  ære.  Hvis  dette  mangler,  kan  ingen 
ceremoni  gøre  det  ud  for  det.  En  kæreste  er  akkurat  lige  så  magtfuld 
en  tilskyndelse  til  troskab  som  en  hustru. 

Jeg  har  lagt  mærke  til,  at  kun  få  partnere  i  hastige  eller  krigsbryl- 
lupper  i  deres  planer  indbefatter  mulighed  for  en  baby.  En  brud  for- 
talte mig  for  nylig,  at  hun  skulle  bo  hos  sine  forældre,  indtil  hendes 
mand  vendte  hjem.  »Og  vil  der  være  plads,  hvis  De  får  et  barn?« 
spurgte  jeg.  »For  Guds  skyld,  nej«,  svarede  hun,  »vi  tænker  da  ikke 
på  det«.  Som  tusinder  andre  brude  og  brudgomme  accepterer  dette 
par  ansvaret  ved  ægteskab  uden  at  acceptere  ansvaret  ved  børn.  Bort- 
set fra  spørgsmålet  om  det  moralske  ved  at  planlægge  et  barnløst  æg- 
teskab, selv  om  det  er  midlertidigt,  er  det  en  praktisk  kendsgerning, 
at  det  kun  er  få  ægteskaber,  som  med  overlæg  er  barnløse,  der  bliver 
lykkelige«. 

Jeg  ville  ønske,  at  alle  unge  i  vort  land  kunne  høre  den  kloge  opdra- 
gers og  ungdomsleders  råd. 

Nogle  fortæller  os,  at  unge  mennesker  har  ladet  være  at  gå  i  temp- 
let, fordi  de  foretrækker  et  tidsbegrænset  ægteskab  først  for  at  se, 
om  deres  ægteskab  vil  vise  sig  at  falde  heldigt  ud  eller  ej,  før  de  går 
til  templet.  Og  nogle  har  spøgefuldt  sagt:  »Nå,  jeg  er  ikke  sikker  på, 
om  jeg  ønsker  ham  i  evigheden  eller  ej!« 

Præsident  Brigham  Young  sagde  folgende,  idet  han  kommenterede 
netop  denne  sag: 

» De,  som  opnår  velsignelserne  i  den  første  eller  eelestiale  op- 
standelse, vil  være  rene  og  hellige  og  med  et  fuldendt  legeme.  Enhver 
mand  og  kvinde,  som  når  til  denne  usigelige  tilstand,  vil  være  lige 
så  smuk  som  englene,  der  omgiver  Guds  trone.  Hvis  De  ved  trofast- 
hed i  dette  liv  kan  opnå  retten  til  at  komme  op  i  opstandelsens  mor- 
gen, behover  De  ikke  at  have  nogen  frygt  for,  at  hustruen  vil  være 
utilfreds  med  sin  mand  eller  manden  med  sin  hustru,  for  de  i  den  før- 
ste opstandelse  vil  være  fri  for  synd  og  for  syndens  følger  og  magt. 
Dette  legeme  er  »sået  i  fordærv,  det  er  oprejst  i  ufordærvethed;  det 
er  sået  i  vanære,  det  er  oprejst  i  herlighed;  det  er  sået  i  svaghed, 
det  er  oprejst  i  kraft;  det  er  sået  som  et  naturligt  legeme;  det  er  op- 
rejst som  et  åndeligt  legeme«.  »Og  da  vi  har  født  det  jordiskes  billede, 
skal  vi  også  føde  det  himmelskes  billede«.«  (Journal  of  Discourses, 
10:24). 

Til  dem,  der  går  til  brudeskamlen  med  kærlighed  i  deres  hjerter, 
kan  vi  i  sandhed  sige,  hvis  de  vil  være  tro  mod  de  pagter,  som  de  ind- 
går i  templet,  at  de,  halvtreds  år  efter  deres  bryllup,  kan  sige  til  hin- 
anden: »Vi  må  ikke  have  vidst,  hvad  sand  kærlighed  var,  da  vi  blev 
gift,  fordi  vi  synes  meget  bedre  om  hinanden  i  dag!«  Og  således  vil 
det  være,  hvis  de  vil  følge  deres  lederes  råd  og  adlyde  de  hellige  in- 
struktioner, der  gives  dem  ved  tempel-ceremonien;  de  vil  vokse  mere 
fuldkomment  i  kærlighed,  ja  til  en  fylde  af  kærlighed  i  nærværelse 
af  Herren  selv.  Unge  mennesker  kender  ikke  ægteskabets  sande  hel- 
lighed, før  de  er  blevet  belært  ved  tempel-ordinancen. 

En  anden  af  de  grunde,  der  gives,  hvorfor  nogle  ikke  vies  i  templet, 
er,  at  de  gifter  sig  uden  for  Kirken  og  derfor  ikke  kan  komme  ind  i 
templet.  Dr.  Paul  Popence,  som  ikke  tilhører  vor  Kirke,  men  er  en  klog 
mand,  når  han  rådspørges  i  sådanne  ting,  har  følgende  at  sige  an- 
gående dette  at  gifte  sig  uden  for  sin  egen  kirke: 

»Prisen  kan  blive  næsten  alt.  Den  kan  blive,  at  De  bliver  bortstødt 
fra  Deres  egen  familie,  eller  at  Deres  brud  bliver  bortstødt  fra  sin  fa- 
milie; den  kan  blive,  at  De  må  opgive  Deres  kirke  for  at  slutte  Dem 
til  hendes.  Den  kan  blive,  at  De  begge  forlader  Deres  kirke,  og  derefter 
lever  uden  samkvem  med  nogen  organiseret  religion;  den  kan  blive 
mindre  end  nogen  af  disse,  eller  meget  mere;  regn  prisen  ud,  for  De 
tager  skridtet,  og  hvis  De  ønsker  at  gøre  det,  så  betal  prisen  forud!« 

Jeg  ville  ønske,  at  forældrene  kunne  forstå,  at  ungdommen  vil  finde 
deres  ægtemage  i  de  kredse,  hvor  de  oftest  kommer.  Imidlertid  må  vi 
ikke  fortvivle,  selv  om  nogle  af  vore  gifter  sig  udenfor.  Vi  må  ikke 
slippe  vort  greb  i  dem  eller  slække  på  vore  anstrengelser  med  at 
prøve  på  at  overtale  dem  lige  så  længe  som  livet  varer. 

Endelig  siger  vore  ledere,  at  på  grund  af  skikkene  i  vore  dage  bliver 
de  unge  mennesker  overtalt  til  at  gifte  sig  uden  for  Kirken.  De  ønsker 
et  såkaldt  kirkebryllup  med  megen  pragt  og  ceremoni,  nogle  fordi  de 
foretrækker  en  slags  halv-nøgenhed  i  deres  selskabelige  liv,  som  ikke 
tillades  dem,  der  har  adlydt  templets  grundlæggende  krav,  som  råder 
os  til  beskedenhed  i  klædedragt.  Skødesløse  modre,  der  tillader  blot 
i  barndommen  eller  den  spæde  alder  nøgenhed  eller  halvnøgenhed  i 

klædedragt,  sår  kun  en  sæd  af  ligegyldighed  for  de  standarder  om 
beskedenhed,  som,  hvis  de  læres  og  fastholdes  i  den  voksne  alder,  vil 
berede  en  datter  til  at  indgå  i  Herrens  hellige  ordinancer. 

Jeg  hørte  på  en  ung  mand,  som  jeg  interviewede,  da  han  skulle  på 
mission  i  Canada,  og  da  jeg  talte  til  ham  for  at  spørge,  om  han  havde 
holdt  sig  moralsk  ren,  smilede  han,  denne  smukke,  fine  unge  mand, 
og  svarede:  »Jeg  må  fortælle  Dem,  hvad  min  moder  fortalte  mig.  Hun 
sagde:  Søn,  ingen  moder  kan  opdrage  en  god  søn  uden  en  ren,  sød 
ung  pige  til  at  hjælpe  sig.  Sørg  derfor  for,  min  søn,  at  du  vælger  den 
rigtige  slags  livsledsagerinde.  Han  sagde:  »Jeg  har  gjort  det,  og  jeg 
er  ren,  som  min  moder  har  rådet  mig  til  at  være«. 

Vore  unge  mænd  på  den  anden  side  havet  har  set  frem  til  den  dag, 
da  de  kunne  komme  hjem  og  gifte  sig  med  søde,  rene  unge  piger. 

For  nogen  tid  siden  skrev  jeg  noget  til  Kirkens  mødre  om  forbe- 
redelsen af  deres  døtre  til  at  gå  ind  i  templet: 

»I  vore  dage  har  moderne,  humbug,  pretentionerne  og  verdens 
glans  på  skammelig  måde  forvrænget  det  hellige  begreb:  hjem  og  ægte- 
skab, og  endda  selve  vielses-ceremonien.  Velsignet  er  den  kloge  mo- 
der, som  maler  et  levende  billede  for  sin  datter  af  en  hellig  scene  i  et 
udsøgt,  himmelsk  beseglingsrum,  hvor  en  smuk,  ungdommelig  brud 
og  hendes  brudgom,  lukket  ude  fra  alt,  hvad  der  er  verdsligt,  og  i  over- 
værelse af  forældre  og  nære  venner  griber  hinandens  hænder  over 
et  helligt  alter.  Tak  Gud  for  den  moder,  der  viser  sin  datter,  at  her, 
nærmest  ved  himlen  her  på  jorden,  forenes  hjerte  med  hjerte,  i  en 
gensidig  kærlighed,  som  begynder  en  enhed,  der  trodser  de  ødelæg- 
gelser, som  genvordigheder,  hjertesorg  eller  skuffelser  kunne  frem- 
kalde, og  skaber  den  største  drivfjeder  til  det  højeste,  der  kan  nås  i 
livet«.  (Relief  Society  Magazine,  juni  1955,  side  351). 

Og  nu  må  jeg  slutte  med  endnu  en  lille  historie.  Jeg  deltog  i  en 
stavskonference,  hvor  en  moder  blev  bedt  om  at  tale  om  de  glæder, 
som  nu  var  kommet,  efter  at  hun  og  hendes  mand  sammen  havde  væ- 
ret i  templet.  Hun  sagde,  at  da  de  blev  gift,  var  han  en  fin,  hæderlig 
mand,  men  han  havde  nogle  vaner,  som  ikke  ville  tillade  ham  at  holde 
præstedømmet.  Han  sagde:  »Hvis  du  vil  gifte  dig  med  mig  ved  et 
borgerligt  bryllup,  lover  jeg  dig,  at  jeg  vil  komme  på  ret  køl,  og  jeg 
vil  få  en  anbefaling  og  tage  med  dig  til  templet«.  Han  var  som  den 
mand,  der  sagde,  at  han  vidste,  han  kunne  holde  op  med  at  ryge,  for 
det  havde  han  gjort  tusind  gange! 

Så  prøvede  han  gennem  alle  disse  år,  men  det  lykkedes  ham  aldrig. 
Før  de  var  rede,  havde  de  fem  yndige  døtre  i  deres  familie.  Men  nu 
var  der  en,  der  rørte  denne  mands  hjerte;  han  fik  præstedømmet  og 
en  anbefaling,  og  de  gik  til  templet.  Hun  beskrev,  hvorledes  de  gik  til 
templet,  og  hvad  det  betød,  og  hvorledes  de  til  sidst  kom  ind  i  det 
smukkeste  af  alle  rummene  i  templet,  og  medens  de  knælede  ved  alte- 
ret, kom  deres  fem  små  piger,  klædt  i  smukke  hvide  dragter,  ind  og 
tog  plads  rundt  om  alteret,  og  dér  erklærede  en  Guds  mand  dem  for 
en  familie  for  evigheden. 

Hendes  historie  gjorde  et  dybt  indtryk  og  rørte  alles  hjerter.  Så 
lænede  hun  sig  ud  over  talerstolen.  Lige  nedenfor  sad  hendes  mand. 

Hun  så  ned  på  ham,  og  i  det  øjeblik  syntes  hun  at  glemme,  at  der  var 
andre  tilstede  i  rummet  undtagen  blot  de  to.  Hun  sagde  til  ham:  »Far, 
jeg  ved  ikke,  hvorledes  jeg  skal  fortælle  dig,  hvad  pigerne  og  jeg  følte 
over  det,  du  har  gjort  for  os.  Jeg  tror,  at  alt  hvad  vi  kan  sige  er  en 
tak  fra  vort  hjertes  dyb,  thi  hvis  det  ikke  havde  været  for  dig,  ville 
pigerne  og  jeg  aldrig  have  lejlighed  til  at  blive  en  familie  sammen  i 
det  celestiale  rige.  Vi  takker  Gud  for  dig  og  for,  hvad  du  har  gjort 
for  os«. 

Åh,  om  hvert  faderhjerte  i  hele  Kirken  kunne  høre  råbet  fra  dette 
moderhjerte,  og  før  det  er  for  sent  berede  sig  til  at  gå  ind  til  denne 
hellige  ordinance,  det  beder  jeg  om  i  Jesu  Kristi  navn.  Amen. 

Harold  B.  Lee. 


I  i  lånedens    spørgsmål 


Af  Joseph  Fielding  Smith,  præsident  for  De  Tolv  Apostles  Råd. 

Synden  mod  den  Helligånd. 
Spørgsmål: 

Vil  De  være  så  venlig  at  forklare  betydningen  af  vers  26  og  27  i  Lære 
og  Pagter,  afsnit  132?  Nogle  af  vore  brødre  hælder  til  den  anskuelse, 
at  efter  at  en  mand  og  en  kvinde  er  viet  for  tid  og  evighed,  kan  intet 
forhindre  dem  i  at  modtage  de  forjættede  velsignelser  om  ophøjelse 
undtagen  synd  mod  den  Helligånd  eller  udgydelsen  af  uskyldigt  blod. 
Andre  føler,  at  en  sådan  lære  går  i  retning  af  at  ophæve  den  gentagne 
erklæring  i  skriften,  at  hvert  menneske  vil  blive  dømt  og  få  sin  be- 
lønning i  henhold  til  sine  gerninger. 

Svar: 

Deres  spørgsmål  med  hensyn  til  det,  der  er  skrevet  i  disse  vers,  er 
et  spørgsmål,  der  til  stadighed  opstår.  Det  er  beklageligt,  at  så  mange 
velmenende  mennesker  tager  fejl,  når  de  tror,  at  efter  at  de  er  viet  i 
templet  for  tid  og  evighed,  bliver  de  immune  for  følgerne  af  al  synd, 
undtagen  synd  mod  den  Helligånd  eller  udgydelsen  af  uskyldigt  blod. 
Ifølge  det,  der  er  skrevet,  er  der  kun  een  synd,  der  er  utilgivelig,  og 
det  er  synd  mod  den  Helligånd  og  udgydelsen  af  uskyldigt  blod.  Alle 
andre  synder  kan  tilgives,  men  kun  på  betingelse  af  oprigtig  og  ved- 
varende omvendelse.  Udgydelsen  af  uskyldigt  blod  omtales  i  skriften 
som  at  samtykke  i  Jesu  Kristi  død  og  stille  ham  til  spot.  For  dem,  der 
har  haft  den  Helligånds  vidnesbyrd,  og  som  kæmper  med  ondt  had 
imod  hans  bemyndigede  tjenere,  er  det  det  samme,  for  hvis  det  gøres 
mod  dem,  gøres  det  også  mod  ham.  For  de  mennesker,  der  har  haft 

Helligåndens  lys,  og  som  vender  sig  bort  og  kæmper  mod  sandheden 
med  morderisk  had  og  mod  dem,  som  er  bemyndiget  til  at  forkynde 
den,  er  der  ingen  tilgivelse  i  denne  verden  og  heller  ikke  i  den  kom- 
mende. 

I  det  tolvte  kapitel  i  Mattæus,  vers  31 — 32,  erklærer  Herren  i  hoved- 
sagen det  samme,  som  siges  i  de  to  vers  i  Lære  og  Pagter,  afsnit  132, 
som  der  hentydes  til  ovenfor.  Profeten  Joseph  Smiths  revision  af 
disse  vers  lyder  således: 

»Derfor  siger  jeg  jer:  al  synd  og  bespottelse  skal  tilgives  mennesker, 
som  modtager  mig  og  omvender  sig,  men  bespottelse  imod  den  Hellig- 
ånd skal  ikke  tilgives  menneskene.  (Fremhævelsen  er  forfatterens). 

Og  den,  der  taler  et  ord  imod  Menneskesønnen,  ham  vil  det  blive 
tilgivet,  men  den,  som  taler  imod  Helligånden,  ham  vil  det  ikke  blive 
tilgivet,  hverken  i  denne  verden  eller  i  den  kommende«.  (Den  inspi- 
rerede version,  Matt.  12:26 — 27). 

Grunden  til,  at  bespottelse  imod  Guds  Søn  kan  tilgives,  selv  om 
Sønnen  manifesterer  sig  i  et  syn  eller  en  drøm,  er,  at  en  sådan  til- 
kendegivelse ikke  gør  så  dybt  indtryk  på  sjælen  som  vidnesbyrd  af 
Helligånden.  Helligåndens  indflydelse  er,  at  Ånd  taler  til  ånd,  og  det 
uudslettelige  indtryk  er  således,  at  det  bringer  omvendelse  og  overbe- 
visning til  sjælen,  som  ingen  anden  indflydelse  kan  gøre.  Helligånden 
åbenbarer  sandheden  med  en  overbevisning,  hvori  der  ikke  er  nogen 
tvivl,  og  den  gør  derfor  langt  større  indtryk  end  et  syn  givet  til  øjet. 

I  Hebræerbrevet  står  der: 

»Thi  når  mennesker  een  gang  er  blevet  oplyst  og  har  smagt  den 
himmelske  gave  og  har  fået  del  i  Helligånden 

og  har  smagt  Guds  gode  ord  og  den  kommende  verdens  kræfter  — 
og  så  falder  fra,  da  er  det  umuligt  atter  at  bringe  dem  til  omvendelse 
på  ny; 

thi  de  korsfæster  for  deres  del  Guds  Søn  igen  og  gør  ham  til  spot«. 
(Hebr.  6:4—6). 

Peter  har  også  båret  vidne  om  denne  sandhed: 

»Thi  når  de  ved  erkendelse  af  Herren  og  Frelseren  Jesus  Kristus 
har  undflyet  verdens  besmittelse,  men  igen  lader  sig  indvikle  deri  og 
bukker  under,  så  er  det  sidste  blevet  værre  med  dem  end  det  første. 

Thi  det  havde  været  bedre  for  dem  ikke  at  have  lært  retfærdighe- 
dens vej  at  kende  fremfor  efter  at  have  erkendt  den  da  at  vende  sig 
bort  fra  det  hellige  bud,  som  blev  dem  overgivet«.  (2.  Peter  2:20 — 21). 

Vi  har  hørt  om  nogle,  som  har  sagt,  at  en  mand  ikke  kan  blive  en 
Jesu  Kristi  apostel,  med  mindre  han  har  set  Herren.  Sandheden  er, 
at  Åndens  vidnesbyrd  gør  langt  større  indtryk  og  varer  længere  end 
et  syn  for  øjet.  Dette  vidste  Herren,  da  han  sagde,  at  bespottelse  mod 
ham  kan  tilgives,  men  ikke  bespottelse  mod  Helligånden. 

Johannes  instruerede  i  sit  brev  medlemmerne  af  kirken  i  det  før- 
ste århundrede  af  den  kristne  æra  i  den  slags  sager: 

»Hvis  nogen  ser  sin  broder  begå  en  synd,  som  ikke  er  til  døden, 
så  skal  han  bede,  og  han  vil  give  ham  liv,  hvis  han  da  er  blandt  dem, 

der  ikke  synder  til  døden.  Der  er  en  synd  til  døden;  det  er  ikke  med 
hensyn  til  den,  jeg  siger,  man  skal  bede. 

Al  uretfærdighed  er  synd;  men  der  er  synd,  som  ikke  er  til  døden«. 
(1.  Johannes  5:16—17). 

Synden  til  doden  er  den  utilgivelige  synd,  som  vil  bringe  dem,  der 
begår  den,  bandlysning  med  djævelen  og  hans  engle  og  kaldes  den 
anden  død.  Af  disse  ord  af  Johannes  lærer  vi,  at  enhver  synd,  undta- 
gen synd  til  døden,  kan  tilgives  ved  sand  omvendelse.  Dette  er  i  over- 
ensstemmelse med  det,  der  er  skrevet  i  synet  i  Lære  og  Pagter  om  for- 
tabelsens sønner: 

»Så  siger  Herren  om  alle  dem,  som  kender  min  magt  og  har  fået 
del  deri  og  alligevel  har  ladet  sig  overvinde  af  djævelens  magt  til  at 
fornægte  sandheden  og  trodse  min  magt. 

Disse  er  fortabelsens  børn,  om  hvem  jeg  siger,  at  det  havde  været 
bedre  for  dem,  om  de  aldrig  var  blevet  født. 

Thi  de  er  vredens  kar,  dømt  til  at  lide  Guds  vrede  sammen  med 
djævelen  og  hans  engle  i  evighed. 

Om  disse  har  jeg  sagt,  at  der  ingen  tilgivelse  er,  hverken  i  denne 
verden  eller  den  tilkommende, 

da  de  har  fornægtet  den  Helligånd,  efter  at  de  har  modtaget  den, 
og  fornægtet  Faderens  enbårne  Søn,  idet  de  igen  har  korsfæstet  ham 
og  stillet  ham  til  spot. 

Det  er  dem,  der  skal  gå  bort  i  ild-  og  svovlsøen  med  djævelen  og 
hans  engle. 

Og  det  er  de  eneste,  over  hvem  den  anden  død  skal  have  magt«. 
(L.  &  P.  76:31—37). 

Af  dette  fremgår  det,  at  hele  resten  af  menneskeheden,  ligegyldigt 
hvad  deres  synder  kan  have  været,  til  sidst  vil  blive  arvinger  til  for- 
løsning fra  djævelen  og  hans  engle.  Vi  må  imidlertid  ikke  tabe  den 
kendsgerning  af  syne,  at  alle  mennesker  vil  blive  dømt  efter  deres 
gerninger.  At  blive  forløst  fra  Satan  og  hans  engle  betyder  ikke,  at 
alle  vil  finde  vej  til  det  celestiale  rige.  Skønt  forløst  fra  hans  magt 
må  de  gå  til  det  rige,  som  de  har  gjort  sig  fortjent  til  i  henhold  til  de- 
res gerninger.  De  sidste  vers  oplyser  os  om  denne  kendsgerning.  Nogle 
vil,  efter  at  være  forløst,  gå  til  det  telestiale  rige.  De  skal  lide  Guds 
vrede  (L.  &  P.  76:98 — 107),  som  vil  vedvare  gennem  tusindårsriget 
og  til  jordens  ende,  da  de  vil  modtage  deres  opstandelse.  Paulus  sagde, 
at  den  sidste  fjende,  der  tilintetgøres,  er  døden.  (1.  Kor.  15:24 — 26). 
De,  som  er  berettiget  til  den  terrestiale  opstandelse,  vil  komme  frem 
efter  Jesu  Kristi  tilkommelse.  (L.  &  P.  88:99).  Forløsning  betyder 
derfor  ikke,  at  de  skal  modtage  evigt  liv  i  det  celestiale  rige. 

Omvendelse  er  en  Guds  gave.  Det  er  muligt  for  mennesker  at  synde 
ud  over  omvendelsens  magt.  Det  var  den  tilstand,  nephiterne  var  i 
i  Mormons  dage.  Om  dem  er  der  skrevet,  at  de  var  uden  forløsningens 
magt,  og  de  syndede  med  vidende  og  vilje.  (Helaman  13:38,  Mormon 
2:13 — 14  og  5:16).  Vi  læser,  at  djævlene  tror  og  skælver,  men  de  om- 
vender sig  ikke. 

Nu  vil  vi  se  på  betydningen  af  disse  to  vers.  Angående  straffen  for 
dem,  der  ikke  omvender  sig,  har  Moroni  skrevet: 

»Vil  I  da  stadig  fornægte  Kristus,  eller  kan  I  se  Guds  Lam?  Tror  I, 
at  I  skal  bo  hos  ham  med  bevidstheden  om  jeres  skyld?  Tror  I,  at  I 
kan  blive  lykkelige  ved  at  bo  hos  det  hellige  væsen,  når  jeres  sjæl  pla- 
ges med  bevidstheden  om,  at  I  stedse  har  overtrådt  hans  love. 

Se,  jeg  siger  jer,  at  I  vil  være  ulykkeligere  ved  at  bo  hos  en  hellig 
og  retfærdig  Gud  med  bevidstheden  om  jeres  urenhed  for  ham,  end 
I  ville  være  ved  at  bo  hos  de  fordømte  sjæle  i  helvede«.  (Mormon 
9:3—4). 

Da  Herren  forlod  sine  nephitiske  disciple,  sagde  han  til  dem: 

»Og  de,  som  ikke  holder  ud  indtil  enden,  skal  også  omhugges  og 
kastes  i  ilden,  hvorfra  de  ikke  mere  kan  vende  tilbage  på  grund  af 
Faderens  retfærdighed. 

Og  det  er  det  ord,  han  har  givet  menneskenes  børn.  Og  af  den  grund 
opfylder  han  de  ord,  som  han  har  givet,  og  han  lyver  ikke,  men  op- 
fylder alle  sine  ord. 

Intet  urent  kan  indkomme  i  hans  rige;  derfor  indgår  ingen  til  hans 
hvile,  uden  de,  der  har  vasket  deres  klæder  i  mit  blod  som  følge  af 
deres  tro  og  omvendelse  fra  alle  deres  synder  samt  deres  trofasthed 
indtil  enden«.  (3.  Nephi  27:17—19). 

Herren  modsiger  ikke  sig  selv.  Derfor  må  vi  nå  til  den  slutning,  at 
ingen  velsignelse,  der  nogensinde  er  forjættet,  gives  til  mennesker 
uden  kravet  om  trofasthed,  eller,  i  tilfælde  af  overtrædelse,  oprigtig 
og  ydmyg  omvendelse.  Selvom  der  i  de  to  omtalte  vers  ikke  omtales 
omvendelse,  er  den  i  høj  grad  indbefattet  og  må  betragtes  således  i 
lyset  af  de  andre  skriftsteder.  Hvor  tåbeligt  er  det  for  nogen  at  tro, 
at  Herren  har  givet  ham  en  velsignelse,  som  ikke  er  baseret  på  tro- 
fasthed og  vil  blive  modtaget,  enten  man  omvender  sig  eller  ej. 

Derfor  kan  vi  sige  ganske  bestemt,  at  alle  de,  som  er  viet  i  templet 
for  tid  og  evighed,  modtager  deres  velsignelser  og  indgår  deres  pag- 
ter med  disse  forjættelser  på  betingelse  af  deres  trofasthed.  Hvis  det 
sker,  at  de  synder  og  bryder  deres  pagter,  må  de  omvende  sig  fuld- 
stændigt og  trofast  fra  alle  deres  synder,  ellers  vil  de  aldrig  indgå  til 
den  celestiale  herlighed.  Ingen  person,  der  ikke  omvender  sig,  men 
forbliver  i  sine  sijnder,  vil  nogensinde  indgå  til  det  celestiale  riges 
herligheder. 

Lad  os  se,  om  vi  kan  opdage  den  virkelige  hensigt  med  disse  to 
vers.  Som  anført  er  velsignelserne  baseret  på  trofasthed.  Lad  os  an- 
tage, at  et  menneske  bryder  sine  pagter  ved  at  begå  en  afskyelig 
synd  og  bagefter  ydmygt  og  angergivent  forsager  den  og  søger  om  til- 
givelse af  hele  sit  hjerte;  da  synden  ikke  er  til  doden,  hvad  vil  der 
så  blive  krævet  af  ham?  Åbenbaringen  siger,  at  alligevel  vil  han  »til- 
intetgøres i  kødet  og  overlades  til  Satans  tugtelse  indtil  forløsningens 
dag,  siger  Gud  Herren«.  Hvor  findes  der  et  menneske,  der  ønsker  at 
betale  en  sådan  pris?  Hvis  et  menneske,  der  ikke  har  indgået  sådanne 
pagter,    begår    samme    synd    og    derefter    omvender    sig    og    modtager 

sandheden  af  hele  sit  hjerte,  er  der  ikke  skrevet  om  ham,  at  han  må 
gennemgå  en  så  frygtelig  skæbne.  Hos  ham  vil  hans  omvendelse  være 
tilstrækkelig  uden  at  lidelse  og  kval  vil  folge  efter  omvendelsen.  Da- 
vid begik  en  frygtelig  forbrydelse,  og  hele  sit  liv  derefter  søgte  han 
om  tilgivelse.  Nogle  af  Salmerne  giver  et  billede  af  hans  sjælekval, 
og  dog  må  David  stadig  betale  for  sin  synd.  Han  modtog  ikke  opstan- 
delsen på  den  tid,  da  Jesus  Kristus  opstod.  Peter  erklærede,  at  hans 
legeme  stadig  var  i  graven,  og  Profeten  Joseph  Smith  har  sagt:  »Da- 
vid sogte  omhyggeligt  omvendelse  ved  Guds  hånd  med  tårer  for  mor- 
det på  Urias;  men  han  kunne  kun  få  den  gennem  helvede:  han  fik 
den  forjættelse,  at  hans  sjæl  ikke  skulle  efterlades  i  helvede«.  (Profe- 
ten Joseph  Smiths  lærdomme,  side  409). 

Atter   sporger  vi:   Hvem   ønsker   at   tilbringe   en  tid   i   helvede   med 
djævelen,  for  han  kan  blive  renset  fra  synd? 

Joseph  Fielding  Smith. 


INDSAT 

Ved  distriktskonferencen  i  Kobenhavn  den 
24.  og  25.  august  blev  broder  Bjarne  Gram  ind- 
sat som  distriktspræsident  for  Kobenhavns  di- 
strikt. 

Broder  Gram  er  fodt  den  24.  december  1928 
og  blev  døbt  i  Kirken  den  5.  juli  1952  i  Aarhus. 
Blev  ordineret  til  ældste  den  8.  august  1954. 
Kom  til  Kobenhavn  i  august  1953,  derfra  til 
Amager  i  september  1954  og  på  samme  tid  ind- 
sat som  sekretær  i  Amager  gren  og  senere  til- 
lige som  1.  rådgiver.  Flyttede  den  15.  januar  195G  igen  til  Kobenhavn, 
og  blev  den  10.  februar  1957  indsat  som  sondagsskole-distriktsleder 
i  Kobenhavns  distrikt. 

Vi  beder  Gud  velsigne  præsident  Gram  i  det  store  kald,  der  nu  er 
pålagt  ham. 


IftejtfÉjP      JL. 


Ved  distriktskonferencen  i  Kobenhavn  den  25.  august  blev  præsi- 
dent Torkil  Dresso  afløst  som  distriktspræsident  for  Kobenhavn  di- 
strikt, og  blev  opretholdt  som  1.  rådgiver  i  missionens  præsidentskab. 
Vi  henviser  til  de  biografiske  oplysninger  om  præsident  Dressø  i  maj- 
nummeret  af  Stjernen. 

Vi  beder  Gud  velsigne  præsident  Dresso  i  det  hoje  kald,  der  nu  er 
pålagt  ham. 

RA    M  ISSIONSSEKRETÆREN 

Jesu  Kristi  Kirke  af  Sidste  Dages  Hellige  er  den  eneste  sande  Kirke 
i  verden,  Når  vi  siger  dette,  mener  vi,  at  den  er  fuldkommen  i  enhver 
henseende,  f.  eks.  med  hensyn  til  myndighed,  organisation,  lærdomme 
etc.  ligesom  i  Frelserens  dage. 

Vi  som  medlemmer  af  Kirken  hjælper  med  til  at  skabe  denne  »fuld- 
endte organisation«.  Enhver  er  en  følgesvend,  men  kun  få  vælges  til 
at  fungere.  Under  distrikts-  og  grenskonferencerne  opretholder  vi 
disse  »valgte«  brødre.  Vi  opretholder  disse  brødre  ved  at  oprække 
vot  højre  hånd,  hvad  der  betyder,  at  vi  vil  støtte  dem,  hjælpe  dem 
og  respektere  dem  i  det  kald,  de  er  blevet  valgt  til. 

Alle  organisationerne  i  Kirken  er  en  del  af  denne  »fuldendte  orga- 
nisation«, og  hver  lærer,  søndagsskoleforstander,  grensforstander 
o.  s.  v.  har  en  særlig  rolle  og  er  blevet  »valgt«  til  at  lede  arbejdet  in- 
den for  sit  eget  område.  Den  ene  stilling  er  nøjagtig  lige  så  vigtig  som 
den  anden.  En  organisation  er  nojagtig  så  stærk  som  sit  svageste 
punkt. 

F.  eks.  når  en  Primary  lærerinde  ønsker  mere  materiale  til  sin 
klasse,  skriver  hun  ikke  direkte  til  missionskontoret  og  bestiller  det, 
men  går  til  grenens  Primary  præsidentinde  med  en  liste  over  de 
ting,  hun  mangler.  Primary  præsidentinden  går  så  til  grensforstande- 
ren,  der  godkender  ordren  og  sender  den  til  Hovedbestyrelsen  på  den 
dertil  indrettede  ordreblanket.  Penge  for  ordren  skal  indsendes  sam- 
tidig. På  denne  måde  kan  materialerne  sendes  hurtigt  og  på  rette 
måde.  Det  samme  gælder  alle  lærerne  i  alle  andre  organisationer. 

Kirkens  almindelige  bøger,  f.  eks.  Mormons  Bog,  kan  købes  direkte 
på  Missionskontoret. 

Medlemmer,  som  ønsker  organisationsmateriale,  f.  eks.  lektiehefter 
etc,  skal  bestille  dem  hos  deres  klasseleder,  som  overgiver  ordren 
til  organisationens  lokale  bestyrelse,  og  denne  giver  den  til  grensfor- 
standeren,  som  sender  den  videre  til  hovedbestyrelsen.  På  denne 
måde  bliver  Kirken  ved  med  at  være  en  stærk  organisation. 

Alle  lærere  og  medlemmer,  som  har  ansvarlige  stillinger  i  Kirken, 
bør  være  klare  over  betydningen  af  deres  kald,  således  at  en  eller 
anden  ved  deres  arbejde  måske  kan  blive  omvendt  til  Jesu  Kristi 
evangelium.  Ældste  Neldon  Oborn. 


Dagens  tanke: 

L.  &  P.  6:33:  »Frygt  ikke  for  at  gøre  det  gode,  mine  sønner,  thi 
hvad  I  sår,  skal  I  også  høste;  thi  dersom  I  derfor  sår  det  gode,  skal 
I  også  høste  det  gode  som  belønning  derfor«. 

^11 taleren    K^krislen    oL'alsqaavd 


1824 


1907 


De  fleste  mennesker  i  Danmark  kender  ovenstående  berømte  maleri 
af  Christen  Dalsgaard,  men  hvor  mange  kender  baggrunden  for  dette 
billede? 

Maleren  Christen  Dalsgaard  blev  født  den  30.  oktober  1824  på  her- 
regarden Krabbesholm,  som  hans  fader  ejede,  og  det  er  i  år  50  år  si- 
den, han  dode  i  Sorø,  hvor  han  fra  1802  til  1892  var  tegnelærer  på 
Sorø  Akademi. 

1  Kunstmuseets  Aarsskrift  for  1942  findes  under  titlen  »Et  brev  fra 
Chr.  Dalsgaard«  en  redegørelse  for  det  berømte  maleris  tilblivelse, 
med  en  indledning  af  Haavard  Rostrup.  Da  der  både  i  pressen  og 
blandt  private  mennesker  forekommer  mange  misforståelser  angående 
hilledet  og  de  personer,  der  er  fremstillet  derpå,  vil  vi  gerne  her  brin- 
ge Chr.  Dalsgaards  egne  ord  om  maleriet  og  dets  tilblivelse. 

Først  bringer  vi  den  del  af  Haavard  Rostrups  indledning,  der  om- 
handler billedet. 

Et  brev  fra  Chr.  Dalsgaard. 

Det  var  den  23.  marts  1844,  at  N.  L.  Høyen  i  Skandinavisk  selskab 
holdt  sit  berømte  foredrag:  »Om  Betingelserne  for  en  skandinavisk 
Nationalkunsts  Udvikling«,  og  tre  år  senere  —  den  27.  marts  1847  — 
udsendte  han  sit  indbydelsesskrift  til  oprettelsen  af  Selskabet  for  nor- 
disk kunst 

Christen  Dalsgaard  havde  i  en  alder  af  23  år  debuteret  på  Char- 
lottenborgudstillingen i  1847,  samme  år  som  Høyens  nordiske  selskab 
var  blevet  stiftet.  Men  det  var  dog  først  ni  år  senere,  i  1856,  at  han 
malede  sit  afgørende  gennembrudsbillede,  der  nåede  frem  til  anden 
ophængning  på  Charlottenborg  under  den  omstændelige  titel:  »Tven- 
de Mormoner  ere  paa  deres  Vandring  komne  ind  i  et  Tømrehus  paa 
Landet,  hvor  de  ved  Prædiken  og  ved  Fremvisning  af  deres  Sekts 
Skrifter  søge  at  vinde  nye  Tilhængere«.  Men  allerede  inden  udstillin- 
gen var  billedet  gennem  Høyen  blevet  erhvervet  til  Selskabet  for  nor- 
disk kunst,  for  den  sum  af  600  Rdlr. 

Dette  billede,  der  tillige  med  en  tre-fire  andre  af  Dalsgaards  store 
folkelivsskildringer  hører  til  de  ikke  mange  virkelig  monumentale 
kompositioner  i  dansk  malerkunst,  har  ved  sine  maleriske  kvaliteter 
og  ved  sin  dybe  og  rene  alvor  en  sådan  vægt,  at  enhver  oplysning, 
der  kan  uddybe  kendskabet  til  det,  må  siges  at  have  krav  på  interesse. 
I  Selskabet  for  nordisk  kunsts  papirer,  der  opbevares  i  Det  kgl.  biblio- 
tek (Nye  kgl.  saml.  2037  fol.),  findes  det  brev  fra  Dalsgaard  til  Høyen, 
som  publiceres  nedenfor.  Det  indeholder  Dalsgaards  personlige  rede- 
gørelse for  tankeindholdet  i  dette  billede,  der  ofte  er  blevet  fortolket, 
men  aldrig  med  fuldkommen  nøjagtighed,  og  det  viser  tillige,  hvor 
inderligt  kunstneren  har  været  optaget  af  sit  værk.  Om  billedets  se- 
nere historie  er  ikke  meget  at  berette.  Efter  Høyens  død  i  1870  blev 
Selskabet  for  nordisk  kunst  hurtig  opløst,  dets  samlinger  splittet  og 
de  betydeligste  af  billederne  skænket  til  museerne  i  Aarhus  og  Køben- 
havn. Mormonbilledet  overførtes  1871  til  Den  kgl.  malerisamling,  hvor 
det  stadig  er  et  af  mesterværkerne  i  den  ældre  danske  afdeling. 

Haavard  Bostrup. 

Ligesom  Christus  udsendte  sine  Apostle  to  og  to  for  at  forkynde 
hans  Lære,  saaledes  udsende  ogsaa  Mormonerne  deres  Apostle  to  og 
to;  og  det  er  nok  kun  yderst  sjeldent  at  en  Enkelt  drager  omkring  for 
at  forkynde  Læren.  Og  ligesom  Christi  Apostle  gjorde  Mirakler,  saa- 
ledes foregive  ogsaa  disse,  at  de  ere  i  Besiddelse  af  denne  Gave;  og  i 
en  trykt  Piece,  som  de  føre  omkring  med,  anføre  de  en  Mængde  Ex- 
empler  paa  mirakuløse  Helbredelser  fra  alle  mulige  Sygdomme,  der 
ved  Haandspaalæggelse  af  dem  under  eller  efter  —  men  aldrig  før  — 
selve  Daabshandlingen  ere  blevne  de  Troende  til  Deel.  —  Naar  de 
komme  ind  i  en  Stue,  bede  de  om  Tilladelse  til  at  synge  og  prædike, 
hvilket  ofte  tillades,  skjøndt  vel  af  meget  forskjellige  Motiver;  men 
nægtes  denne  dem,  da  tage  de  i  det  mindste  adskillige  af  deres  Skrif- 

Chr.  Dalsgaard: 
Selvportræt. 


ter  frem,  af  hvilke  i  Regelen  den  ene  Apostel  fører  en  Deel  Exempla- 
rer  med  i  en  Taske,  han  bærer  over  Skuldren,  og  af  dem  sælge  de  da 
så  mange,  de  kunne.  — 

Tvende  saadanne  Apostle  har  jeg  i  mit  Billede  tænkt  mig  at  være 
komne  ind  i  en  Tømmermands  Huus  paa  Landet,  og  der  at  have  er- 
holdt den  begjærede  Tilladelse  til  at  holde  Andagt;  den  ene:  ung, 
troende  paa  sin  Læres  Sandhed  og  fanatisk  begejstret;  den  anden: 
gammel,  sledsk,  listig  og  i  det  Hele  en  slet  Person.  —  Tidligere  havde 
de  paa  et  andet  Sted  truffet  en  ulykkelig,  ung  Pige,  i  hvis  Hjerte 
Blindhed  og  anden  legemlig  Svaghed  havde  tilberedt  en  Jordbund,  del- 
let blev  modtagelig  for  deres  Lære,  idet  det  endnu  ikke  var  gaaet  op 
for  hende,  hvori  egentlig  Ulykke  bestaar,  eller  hvor  hun  skal  søge  sin 
eneste  Trøst  og  Frelse.  Mormonernes  Løfte  om  Helbredelse  fra  hen- 
des Legemssvaghed  har  grebet  hende  i  højeste  Grad,  hun  har  klynget 
sig  til  det  vakte  Haab  som  til  den  sidste  Redning;  og  hun  var  allerede 
traadt  over  til  Secten,  hvis  ikke  hendes  Fader  af  al  sin  Magt  havde 
bedet  hende,  dog  endnu  at  betænke  sig  paa  et  saadant  Skridt.  —  Men 
for  hendes  Skyld,  og  paa  hendes  Bøn  er  han  dog  fulgt  med  hende  ef- 
ter Mormonerne,  for  endnu  at  høre  dem  tale  paa  nogle  andre  Steder, 
og  saaledes  er  ogsaa  han  med  Datteren  kommen  tilstede  i  Tømmer- 
mandens Huus.  —  Ogsaa  i  hans  Sjæl  er  vakt  en  Uro  ved  Mormonernes 
fnnatiske  Liv  og  Røre  overfor  Vanechristendommens  Slummer;  men 
ligesom  hine  fem  kloge  Jomfruer  i  Evangeliet  har  han  dog  bevaret 
den  sande  Olie  i  Krukken.  —  Skjøndt  Beretningen  om  den  nye  Læres 
Undergjærninger  særlig  frister  hans  Faderkjærlighed,  forarger  dog 
dens  uethiske  og  verdslige  Charakteer  hans  igjennem  et  langt  eenfol- 

digt  Bondeliv  ethisk  udviklede  christelige  Livsbetragtning,  der  er 
grundet  paa  Guds-Riget  inden  i  Mennesket,  formedelst  det  skjulte 
Samfund  med  Frelseren.  —  Derfor  er  ogsaa  han  nu  under  Anfægtel- 
sen bragt  i  en  svær  sjælelig  Uro,  der  næsten  bringer  ham  til  at  hade 
disse  Mormoner.  — 

Tømmermanden  er  en  ung  Mand,  der  har  et  Par  smaa  Børn;  det 
ældste,  der  er  noget  bange  for  alle  de  fremmede  Mennesker,  holder 
sig  i  Faderens  Nærhed,  men  kan  dog  ikke  lade  være  fra  sit  Skjul  un- 
der Høvlebænken  at  gloe  paa  den  talende  Mormon;  det  yngste  ligger 
endnu  i  Vuggen,  der  staaer  i  det  indre  Værelse;  og  tilbage  til  det  har 
Moderen  trukket  sig,  forarget  over  eller  ligegyldig  ved,  hvad  Prædike- 
ren siger.  — ■  En  ung  Pige,  hvilken  jeg  har  tænkt  mig  som  hendes  Sø- 
ster, der  er  i  Huuset  forat  gaa  tilhaande,  læner  sig  til  Væggen  tæt  ved 
Døren  til  det  indre  Værelse;  men  ogsaa  paa  hende,  for  hvem  den  nye 
Lære,  ligesaalidt  som  for  Konen  har  noget  Tiltrækningspunkt,  gjør 
Talen  intet  gunstigt  Indtryk  i  Barne-Troens  naive  Styrke,  med  en 
Blanding  af  Nysgjerrighed  og  Haan  hører  hun  paa  Prædikanten.  — 
Den  gamle  Mormon,  der  bærer  Tasken  med  Pjecerne,  har  taget  ad- 
skillige af  disse  frem  og  foreviist  til  Tømmermanden;  og  til  den,  han 
nu  kigger  i,  har  han  sat  et  Slags  Haab,  hvorfor  han  iagttager  hans  Mi- 
ner, om  han  muligen  derigjennem  skulde  kunne  læse  i  hans  Hjerte.  — 
Men  ogsaa  Tømmermanden  er  for  sund  en  Natur,  og  uden  at  han 
egentlig  veed  hvorfor,  vil  han  dog  ikke  have  noget  med  denne  Sect 
at  gøre. 

Igjennem  Landsbyen  er  det  faret  som  en  Løbeild,  at  der  er  kom- 
met Mormoner  dertil,  og  at  de  ere  gaaede  ind  i  Tømrerens  Huus;  af 
Nysgjerrighed  er  en  Kone  løbet  derhen,  og  omendskjøndt  hun  hver- 
ken egentlig  kan  høre  eHer  see  noget,  staar  hun  dog  udenfor  Vinduet 
og  gloer  ind  i  Stuen. 

Det  var  saaledes,  at  jeg  nu  til  Slutningen  tænkte  mig  de  forskjel- 
lige  Charakterer,  og  det  er  paa  denne  Maade,  at  jeg  gjerne  vilde  have 
dem  forstaaet.  Fra  Begyndelsen,  da  jeg  componerede  Billedet  —  det 
er  nu  flere  Aar  siden,  men  det  er  kun  lidt  forandret  i  Compositionen 
— ■  stode  de  ingenlunde  saaledes  skarpt  tegnede  for  mig,  hvilket  jeg 
for  Sandheds  Skyld  synes  at  burde  tilføje.  —  Jeg  har  vist  været  meget 
for  vidtløftig  her,  men  det  gaaer  mig  med  Pen  som  med  Pensel,  at 
den  lette,  concise  Maade  at  udtrykke  sig  paa  er  mig  af  Naturen  nægtet. 

Nu  beder  jeg  Herr  Professoren  selv  at  vælge  en  bedre  Titel  til  Bille- 
det, end  den  jeg  har  brugt  i  Udstillingscataloget. 

Med  Tak  for  den  Velvillie,  Herr  Professoren  har  viist  mig,  tegner 
jeg  mig  som  Deres  ærbødige  Chr.  Dalsgaard. 

Kbhvn.,  15de  Maj  1856. 

S.  T. 

Herr  Professor  Høyen. 

Vi  kan  lige  til  slut  nævne,  at  billedet  i  Statens  Museum  for  Kunst  fin- 
des under  den  originale  titel,  Christen  Dalsgaard  selv  havde  givet  det. 

GULDKORN 

Hvorfor  være  medlem  af  kirken! 

Vi  bliver  ofte  spurgt:  »Hvad  er  der  i  Deres  Kirke,  som  jeg  ikke  kan 
modtage  uden  at  være  medlem?« 

Ganske  vist  kan  et  ikke-medlem  af  Kirken  få  alle  de  velsignelser  og 
alle  de  belønninger,  som  har  med  adlydelsen  af  uisse  love  at  gøre.  Han 
kan  være  ren  og  fra  vor  himmelske  Fader  modtage  alle  de  velsignel- 
ser, som  vi  modtager,  når  vi  holder  os  rene. 

Han  kan  modtage  de  velsignelser,  som  kommer  til  den,  der  er  ær- 
lig, til  den,  som  er  en  god  næste,  til  den,  som  er  villig  til  at  overholde 
landets  forpligtelser.  Han  kan  deltage  med  os  i  Visdomsordets  velsig- 
nelser og  kan  selv  opnå  det  helbred,  den  styrke  og  den  vitalitet,  som 
kan  komme  til  den,  der  adlyder  denne  lovs  regler. 

Men der  er  nogle  ting,  som  simpelt  hen  ikke  kan  komme  til  et 

menneske,  uden  at  han  er  medlem  af  Kirken  og  af  vor  himmelske  Fa- 
ders rige. 

Guds  præstedømme  er  en  af  disse  ting.  Dette  præstedømme  kan  kun 
komme  fra  Gud  selv,  eller  fra  dem,  som  er  beskikket  til  at  holde  præ- 
stedømmet og  give  det  til  andre. 

En  anden  velsignelse  ved  at  være  medlem  er,  at  mænd  og  kvinder, 
som  indtræder  i  den  hellige  ægtestand,  kan  blive  beseglet  for  tid  og 
evighed,  og  ikke  blot  få  hinanden,  men  også  deres  børn.  Kun  i  Her- 
rens templer  kan  dette  arbejde  udføres. 

En  tredie  velsignelse  ved  at  være  medlem  er  den  stadige  vejledning 
ved  mænd,  som  taler  og  handler  og  er  kaldet  af  Gud  til  at  præsidere 
over  Kirken.  Vi  er  aldrig  ladt  uden  vejledning  og  hjælp  til  at  mode 
livets  skiftende  problemer.  John  H.  Taylor. 


cJilgivelse  ER  ET  PRINCIP  I  EVANGELIET 

En  af  de  vigtigste  ting  ved  omvendelse  og  tilgivelse  er  at  efterleve 
Guds  befalinger,  thi  Faderen  siger  i  begyndelsen  af  sin  sidste-dages 
åbenbaring:  » Thi  jeg,  Herren,  kan  ikke  se  på  synd  med  den  rin- 
geste eftergivenhed.  Dog  skal  den,  der  omvender  sig  og  holder  Her- 
rens befalinger,  tilgives«.   (L.  &  P.  1:31 — 32). 

For  at  kunne  opnå  tilgivelse  for  vore  synder,  må  vi  selv  tilgive. 
Læs  skriften,  som  den  er  givet  os,  angående  dette:  »Men  vær  gode 
mod  hverandre  og  barmhjertige,  så  I  tilgiver  hverandre,  ligesom  Gud 
har  tilgivet  jer  i  Kristus«.  (Efes.  4:32).  Og  i  Fadervor  til  folket  i  Je- 
rusalem sagde  han:  »Vor  Fader,  du  som  er  i  himlene,  forlad  os 

vor  skyld,  som  også  vi  forlader  vore  skyldnere«.    (Matt.  6:9,  12). 

Mente  han  ikke  på  samme  måde  og  i  samme  grad,  måske,  at  vi  skal 
tilgive  vore  skyldnere?  Han  gjorde  det  endda  en  lille  smule  mere  tyde- 
ligt til  nephiterne.  for  efter  at  han  havde  sagt:  »og  forlad  os  vor  skyld, 

som  vi  forlader  vore  skyldnere«,  (III  Nephi  13:11),  sagde  han:  »Thi 
tilgiver  I  menneskene  deres  overtrædelser,  vil  jeres  himmelske  Fader 
også  tilgive  jer  jeres  overtrædelser«.  (III  Nephi  13:14,  15).  Og  atter 
siger  Herren  til  nephiterne:  »Og  I  skal  tilgive  hinanden  jeres  overtræ- 
delser; thi  sandelig  siger  jeg  dig:  Den,  som  ikke  tilgiver  sin  næstes 
overtrædelser,  når  han  siger,  at  han  angrer  dem,  den  samme  har  bragt 
sig  selv  under  fordommeise«.  (Mosiah  26:31).  Fordømmelse  kommer 
altså  lil  dem,  der  ikke  vil  tilgive,  sandsynligvis  i  endnu  højere  grad 
end  til  den,  som  gjorde  det  forkerte.  Spencer  W.  Kimball. 


Referater  fra 


C    f 

distrikts,  konference  nr.  5 


København   distrikt,   24.  og   25.  august. 


Distriktskonferencen  i 
København  indledtes  lør- 
dag aften  med  koncert  af 
København  grens  sangkor 
under  ledelse  af  ældste 
Howard  R.  Johnson. 

Distriktspræsident  Tor- 
kil Dressø  bød  forsamlin- 
gen velkommen  og  over- 
gav derefter  tiden  til  præ- 
sidentinden  for  sangkoret, 
søster  Astri  Antonsen,  som  fortalte  lidt  om  programmet,  som  det 
skulle  forløbe.  Der  var  lagt  et  stort  og  fortjenstfuldt  arbejde  i  hele 
programmet,  der  var  bygget  op  over  Profeten  Joseph  Smiths  liv  og 
mormonernes  vandring  over  sletterne  til  Saltsødalen,  med  afpassede 
sange  og  mange  vidunderlige  scenerier,  der  illustrerede  de  forskellige 
episoder  i  Kirkens  første  dage.  Det  hele  foregik  i  dæmpet  belysning, 
hvad  der  bevirkede,  at  man  levede  sig  helt  ind  i  historien.  Alle  ydede 
deres  bedste,  og  salen  var  stuvende  fuld;  ialt  var  der  366  tilstede. 

Efter  koncerten  gik  man  ned  i  den  lille  sal,  hvor  Kvindelig  hjælpe- 
forening havde  tilberedt  forfriskninger,  der  blev  udsolgt  på  kort  tid. 

Søndag  morgen  havde  præstedømmet  møde  kl.  8,45.  Der  var  71 
brødre  tilstede.  Emnet  var  afsnit  4  i  Lære  og  Pagter;  det  var  et  meget 
opbyggende  møde. 

Samtidig  havde  Kvindelig  hjælpeforening  deres  møde.  To  søstre 
talte  over  konferencens  emne,  afsnit  4  i  Lære  og  Pagter,  og  Syngende 

Mødre  under  ledelse  af  søster  Oda  Nielsen  sang  nogie  sange.  Søster 
Ora  H.  Petersen  talte  om  at  adlyde  vor  himmelske  Faders  befalinger, 
og  til  sidst  talte  missionspræsident  Holger  P.  Petersen  til  søstrene. 
Der  var  ialt  ca.  50  søstre  tilstede. 

Konferencen  fortsattes  med  søndagsskole  kl.  10,30.  Der  var  udarbej- 
det et  godt  program,  børnene  var  rørende  at  høre  på,  frimodigt  kom 
de  frem  og  viste  os,  at  de  virkelig  lærer  noget  i  søndagsskolen.  Bud- 
dinge,  Amager  og  Kobenhavn  var  repræsenteret,  og  man  nød  at  høre 
børnene,  de  havde  virkelig  været  flinke,  og  distriktspræsidenten  var 
meget  stolt  af  dem.  Tilstede  ialt  260. 

Under  funktionærmødet  kl.  16,30  fik  man  mange  belærende  ord  at 
høre;  hvordan  man  opbygger  en  tale  og  mange  andre  emner  blev  be- 
rørt. Efter  det  fælles  mode  havde  hver  organisation  sit  møde,  hvor 
der  blev  givet  instruktioner  af  hovedbestyrelserne.  Tilstede  ialt  61. 

Konferencens  afsluttende  møde  begyndte  kl.  18,30.  Der  blev  be- 
kendtgjort, at  koncerten  ville  blive  gentaget  om  onsdagen  (og  den 
samlede  ca.  225  tilstede),  hvorefter  distriktspræsidenten  bød  velkom- 
men og  foretog  en  del  afløsninger.  Det  var  den  sidste  konference, 
præsident  Torkil  Dressø  havde  som  distriktspræsident,  idet  han  blev 
aflost  fra  denne  stilling  og  indsat  som  1.  rådgiver  i  missionspræsident- 
skabet.  Præsident  Dressø  takkede  for  den  tillid,  søskende  havde  vist 
ham,  og  bad  om  man  ville  overføre  den  samme  tillid  til  den  nye  di- 
striktspræsident, Bjarne  Gram,  og  videre  takkede  præsident  Dressø, 
fordi  søskende  ville  støtte  ham  med  deres  tro  og  bønner  i  det  nye 
kald. 

Vi  hørte  derefter  fra  den  nye  distriktspræsident,  som  takkede  sø- 
skende for  deres  tillid  og  støtte,  og  vi  hørte  fra  den  nye  rådgiver  i 
missionspræsidenskabet,  Torkil  Dresso,  og  ligeledes  fra  grensforstan- 
deren  for  Amager  gren,  broder  Villy  Sørensen,  der  snart  skulle  emi- 
grere til  Amerika.  Også  ældste  Howard  R.  Johnson  talte  nogle  ord  til 
os  i  anledning  af  sin  snarlige  hjemrejse.  —  Imellem  talerne  hørte  vi 
sange  af  koret,  og  vi  tænkte  med  vemod  på,  at  ældste  Johnson  snart 
skulle  rejse  fra  os,  og  på  alle  de  dejlige  sange,  han  havde  lært  koret. 
Til  slut  hørte  vi  fra  missionspræsident  Holger  P,  Petersen.  I  anled- 
ning af  ældste  Johnsons  og  broder  Villy  Sørensens  afrejse  sang  forsam- 
lingen til  sidst  »Gud  vær'  med  dig,  til  vi  ses  igen«.  Der  var  211 
tilstede. 

Alle  konferencens  møder  var  under  præsidium  af  missionspræsident 
Holger  P.  Petersen  og  under  ledelse  af  distriktspræsident  Torkil 
Dressø. 

Det  havde  været  en  strålende  konference  med  stort  besøg.  Man  hav- 
de fået  noget  at  bygge  videre  på.  Det  var  en  oplevelse  for  dem,  der 
overværede  denne  konference,  og  den  afgåede  distriktspræsident  Tor- 
kil Dresso  vil  gerne  herigennem  takke  enhver,  der  har  medvirket  til 
den  strålende  konference,  og  ønsker  ældste  Johnson  og  familien  Viliy 
Sørensen  god  rejse  og  beder,  at  Gud  vil  være  med  dem.  y  £>, 

Aalborg  distrikt,  31.  august  og  1.  september. 


Konferencen  i  Aalborg  indledtes 
med  en  vellykket  koncert  lørdag  af- 
ten, der  havde  samlet  155  tilhørere. 

Efter  koncerten  afholdtes  der  i  an- 
ledning af  Aalborg  kirkebygnings  50- 
års  jubilæum  en  jubilæumsfest,  hvor 
et  godt  program,  der  var  tilrettelagt 
under  ledelse  af  broder  Børge  Klit- 
gaard, blev  udført  af  Aalborg  G.U.F. 
og  missionærerne.  Alle  145  tilstede- 
værende morede  sig  glimrende,  og 
denne  fest  var  et  godt  led  i  konferen- 
cens møder.  I  dagens  anledning  blev 
der  serveret  gratis  dessert  bestående 
af  makron,  annanas,  frugtgelé,  is  og 
flødeskum.  Vi  siger  en  hjertelig  tak 
til  alle  søskende,  som  havde  hjulpet 
til  med  at  tilberede  denne  dessert  og 
fået  salene  pyntet;  der  var  skænket  blomster  af  både  undersøgere  og 
medlemmer,  så  hele  kirken  var  smykket  med  blomster,  og  alle  kvin- 
derne modtog  en  lille  buket  til  at  smykke  sig  med  til  koncerten. 


Fra  jubilæumsfesten  i  Aalborg. 

Møderne  om  søndagen  fulgte  det  program,  der  var  udsendt  fra  mis- 
sionspræsidentskabet,  og  vi  hørte  mange  glimrende  taler,  såvel  fra 
missionspræsidentskabets  medlemmer  som  fra  hovedbestyrelserne.  Søn- 
dag aften  havde  vi  den  glæde  at  have  hos  os  fire  søskende,  som  også 
var  tilstede  ved  indvielsen  af  kirkebygningen  i  1907,  nemlig  broder  Re- 
ginald  Edward  Giessing,  broder  Christian  Tranholm,  søster  Mary  Jen- 
sine Petrea  Sørensen  og  søster  Anne  Christine  Larsen,  og  vi  havde  den 
glæde  at  høre  broder  Tranholm  og  søster  Sørensen  fortælle  om,  hvor- 
dan det  foregik  i  dagene,  før  vi  havde  denne  kirkebygning:  alle  dåbs- 
handlinger blev  foretaget  i  Limfjorden,  og  medlemmerne  måtte  gen- 
nemgå mange  prøvelser,  som  vi  i  dag  ikke  har  nødig.  —  Der  var  168 
tilstede  søndag  aften. 

Alle  konferencens  møder  var  under  præsidium  af  missionspræsident 
Holger  P.  Petersen  og  under  ledelse  af  distriktspræsident,  ældste 
Tagg  B.  Hundrup.  T.  H. 


IVye  hoved  bestyrelser  for  organisationerne 

Ved  de  nylig  afsluttede  distriktskonferencer  blev  der  opretholdt  nye 
hovedbestyrelser  for  nogle  af  organisationerne: 

Ældste  Lee  K.  Christensen  blev  opretholdt  som  præsident  for  Søn- 
dagsskolen og  Primary,  og  ældste  Craig  G.  K  i  mb  all  som  præsident  for 
G.U.F.  i  den  danske  mission. 

Ældste  Lee  K.  Christensen  er  født  den  13.  februar  1934  i  Los  Ange- 
les, Calafornia,  som  søn  af  Harry  og  Signy  Christensen.  Han  har  taget 
eksamen  ved  Franklin  High  School  og  har  derefter  i  tre  år  været 
flyver-elektrotekniker  i  den  amerikanske  flåde,  deraf  21  måneder  sta- 
tioneret på  Hawaii.  Det  er  hans  agt  at  lade  sig  indskrive  ved  Brigham 
Young  Universitetet  i  januar  1958  for  at  læse  til  skolelærer. 

Ældste  Christensen  kom  til  Danmark  den  20.  maj  1955  og  har  ar- 
bejdet i  Esbjerg  i  6  måneder,  i  Kolding  i  9  måneder,  i  Randers  i  5 
måneder  og  i  Odense  i  3  måneder,  indtil  han  blev  kaldet  til  sin  nu- 
værende stilling  som  præsident  for  Søndagsskolen  og  Primary. 


■ 
Ældste  Lee  K.  Christensen  og  ældste  Craig  G.  Kimball. 

Ældste  Craig  G.  Kimball  er  født  den  10.  marts  1931  i  Kanosh,  Utah, 
som  søn  af  mrs.  Rebecca  Kimball.  Han  har  taget  eksamen  ved  Millard 
High  School  og  har  på  Utah  Universitetet  studeret  almen  videnskab 
og  kunst,  samtidig  fuldført  to  års  studier  til  tandlæge-forprøven,  og 
har  taget  magistergraden  som  skolelærer.  Det  er  hans  hensigt  at  un- 
dervise, når  han  kommer  hjem. 

Ældste  Kimball  kom  til  Danmark  den  18.  maj  1956  og  har  arbejdet 
i  Esbjerg  i  11  måneder  og  på  Bornholm  i  4  måneder,  indtil  han  blev 
kaldet  til  sin  nuværende  stilling  som  præsident  for  G.U.F. 

Afløst  fra  ho¥edbestyrelse 

Ældste  Howard  R.  Johnson  blev  den  6.  september  afløst  som  præsi- 
dent for  G.U.F. s  hovedbestyrelse  i  den  danske  mission  efter  at  have 
virket  i  denne  stilling  siden  28.  maj  1956.  Ældste  Johnson  ankom  til 
Danmark  den  25.  februar  1955  og  har  arbejdet  i  Skive,  København  og 
Aabenraa,  indtil  han  blev  kaldet  til  at  overtage  ansvaret  for  G.U.F.  i 
missionen. 

Vi  er  sikkert  i  fuld  overensstemmelse  med  alle  søskende  i  den  dan- 
ske mission,  når  vi  på  dette  sted  retter  en  inderlig  tak  til  ældste  John- 
son for  det  store  og  uvurderlige  arbejde,  han  har  udført  som  leder  af 
G.U.F.-arbejdet  i  Danmark.  Hans  initiativ,  hans  mange  gode  idéer  og 
ikke  mindst  hans  fremragende  egenskaber  som  tegner,  altsammen  er 
blevet  brugt  i  G.U.F.s  tjeneste  og  har  virket  fremmende  og  inspire- 
rende på  arbejdet  og  på  medlemmerne  i  G.U.F.  overalt  i  missionen. 

Og  sidst,  men  ikke  mindst,  vil  vi  gerne  på  København  grens  vegne 
sige  ældste  Johnson  tak  for  det  store,  uegennyttige  arbejde,  han  har 
udført  for  sangkoret,  som  takket  være  ham  er  nået  op  til  at  blive  et  af 
de  fineste  kirkekor  i  Danmark. 

Må  Gud  være  med  ældste  Johnson  i  hans  fremtidige  virke  hjemme 
i  Zion! 

Til  alle  lærerne  i 

aJJen   danske   ^filission 

»En  lærers  arbejde  rækker  helt  ind  i  evigheden;  han  kan  a'drig  vide 
hvor  —  eller  hvornår  hans  indflydelse  standser«. 

Henry  Brooks  Adams. 

Vi  vil  begynde  med  at  stille  Dem  det  spørgsmål: 

FI vorledes  vil  De  behandle  det  materia'e,  som  De  har  fået  udleveret 
i  denne  uge? 

På  hvilken  måde  kan  De  bedst  fremstille  den  foreliggende  lektie? 

Vi  har  prøvet  at  opmuntre  Dem  til  at  tage  fat  på  billedmateriale, 
floneltavle,  brug  af  den  sorte  tavle  eller  blot  et  stykke  papir  på  væg- 
gen, men  der  er  endnu  en  ting,  som  det  er  indenfor  Deres  muligheder 

at  anvende,  og  det  er  at  kunne  fremstille  lektien,  som  om  De  fortæl- 
ler en  historie. 

Jesus,  Mesterlæreren,  var  en  ren  kunstner,  når  det  gjaldt  om  at  illu- 
strere det,  Han  onskede  at  indpode  sine  »elever«. 

En  af  grundene  til,  at  Han  var  en  mester,  var  den,  at  Han  kendte 
de  mennesker,  Han  talte  til,  d.  v.  s.  Han  studerede  dem,  så  Han  var 
klar  over,  hvad  de  trængte  til,  og  derefter  gav  Han  dem  det  på  en 
måde,  så  der  ikke  var  noget  at  tage  fejl  af,  og  så  de  kunne  huske  det. 
Vi  husker,  at  når  Han  talte  til  fiskere,  så  talte  Han  om  net,  både  og 
fisk,  men  Han  kunne  give  nøjagtig  de  samme  lærdomme  til  land- 
mændene, så  illustrerede  Han  dem  bare  ved  at  tale  om  at  så,  hoste, 
grave  osv.  Han  kunne  tale  om  hyrder,  får  og  ulve,  og  Han  kunne  tale 
om  blomster  og  fugle.  Pointet  i  det  hele  er,  at  Han  forstod  at  fange 
sine  tilhøreres  interesse.  Han  havde  ikke  blot  en  klasse  med  nogle  få 
elever,  nej,  Bibelen  fortæller  os,  at  »store  folkeskarer  fulgte  Ham«. 
De  lod  Ham  ikke  i  fred;  vi  ved,  at  Han  engang  sejlede  over  til  den 
anden  side  af  Genezaret  Sø  for  at  være  lidt  i  ro,  men  folkeskarerne 
fulgte  efter  Ham  til  fods  rundt  om  søen,  og  hvorfor  gjorde  de  det? 

Fordi  Han  altid  efterlod  en  længsel  hos  dem  efter  at  hore  mere. 

»Ja,  det  kunne  Han  sagtens,  for  Han  var  Guds  Søn ,  jeg  er  bare 

et  almindeligt  menneske  (hvad  er  det  for  et??),  og  jeg  har  ikke  fået 
så  god  en  uddannelse  som  søster  Dit  og  broder  Dat.  Noget  af  det  vær- 
ste, man  kan  bede  mig  om,  er  at  fortælle  en  historie,  det  er  meget 
nemmere  at  læse  lektien  op«. 

Har  De  prøvet??  Hvornår??  Gik  det  ikke  ret  godt??  Så  må  De  hel- 
lere øve  Dem  noget  mere. 

Eller  tror  De,  at  Han,  som  sagde:  »Fød  mine  lam«,  vil  overse  Deres 
hjælpeloshed?  Vi,  som  er  lærere,  bør  huske  på,  at  vort  kald  er  en  vid- 
underlig anledning  til  at  opbygge  vort  åndelige  liv  og  til  at  modtage 
en  masse  velsignelser.  Men  det  sker  alt  for  ofte,  at  vi  bare  regner  med 
vor  egen  kraft  —  eller  ikke  regner  med  den  — ,  og  vi  får  derfor  ikke 
tilfulde  udnyttet  de  muligheder,  der  ligger  foran  os.  Er  der  nogen  af 
os,  der  tror,  at  Herren  kalder  os  til  at  være  lærere,  hvis  vi  ikke  har 
evnerne  til  at  undervise,  eller  uden  at  love  os  al  den  hjælp,  vi  beho- 
ver, hvis  vore  evner  ikke  lige  netop  er  så  store  i  den  retning??  Vær 
forsigtig  med,  hvad  De  svarer,  hvis  De  bliver  bedt  om  at  gøre  et 
stykke  arbejde  i  en  klasse.  Sig  ikke: 

»Nej,  det  har  jeg  ikke  fået  gaver  til,  tag  hellere  en  anden«.  Eller: 
»Nej,  jeg  egner  mig  ikke  til  at  undervise;  det  er  ikke  noget  for  mig«. 
Sig  hellere:  »Tror  De  nu  også,  jeg  kan  gøre  det?  Jeg  tror,  det  er  et 
stort  ansvar,  men  også  et  stort  privilegium,  så  jeg  vil  gøre  mit  bedste. 
Tak,  fordi  De  tænkte  på  mig«. 

t  Lære  og  Pagter  78:7  læser  vi: 

»Thi  om  I  vil,  at  jeg  skal  give  jer  en  plads  i  den  celestiale  verden, 
må  I  berede  jer  ved  at  gøre  det,  jeg  har  befalet  jer  og  fordret  af  jer«. 

Herren  sagde  ikke,  at  vi  kunne  opnå  en  plads  i  det  celestiale  rige 
blot  ved  at  være  gode.  Han  sagde  heller  ikke,  at  vi  kunne  opnå  den 

ved  at  tænke  rigtig  meget  over,  hvad  vi  muligvis  ville  påtage  os  at  gøre 
en  anden  gang.  Han  sagde  ikke,  at  det  er  stedet  for  folk,  som  tager 
store  beslutninger.  Men  Han  sagde,  at  vor  plads  der  afhænger  af,  hvad 
vi  gør. 

Kirken  er  organiseret  således,  at  der  er  anledning  for  hver  eneste 
en  til  at  udføre  et  arbejde.  Herren  finder  behag  i  dem,  der  således  tje- 
ner Ham  og  som  giver  deres  tid  og  talenter  til  at  opbygge  hans  Kirke 

her  på  jorden.  Han  har  lovet  dem,  at  » Deres  visdom  skal  være 

stor,  og  deres  forstand  nå  til  himlen;  og  for  dem  skal  de  vises  visdom 
forgå,  og  de  kloges  forstand  blive  til  intet.  Thi  jeg  vil  oplyse  dem  med 
min  Ånd «. 

Er  det  ikke  et  vidunderligt  løfte  til  dem,  som  er  aktive  i  Kirken? 
Det  er  ved  at  gøre  tingene,  vi  bliver  bedt  om,  at  vi  bliver  stærke  og 
dygtige.  Men  uden  at  vi  tager  fat  og  arbejder,  vil  vi  aldrig  selv  blive 
klar  over,  hvor  store  eller  hvor  mange  evner,  vi  har. 

Man  nyder  ikke  sin  frihed,  hvis  man  ikke  har  arbejdet,  —  man  kan 
ikke  finde  skatte,  hvis  man  ikke  søger,  —  og  man  får  ingen  beløn- 
ning, hvis  man  ikke  har  fortjent  den.  Hovedbestyrelserne. 

GENEALOGISK    CA ORENING 

Det  efterfølgende  henvender  sig  kun  til  de  søskende,  som  selv  i  frem- 
tiden agter  at  udføre  stedfortrædende  arbejde  i  templet,  og  er  foran- 
lediget af  et  brev  fra  Genealogical  Society,  hvori  det  anføres,  at  de 
gerne  vil  have  mindst  4 — (5  måneder  til  gennemgang  af  skemaerne, 
der  skal  til  templet,  og  at  de  ikke  er  glade  for  alle  de  hastesager,  som 
altid  dukker  frem  kort  tid  før  en  tempelrejse. 

Det  er  naturligt,  at  der  skal  en  rimelig  tid  til  at  gennemgå  indsendte 
skemaer,  og  at  vi  ikke  kan  forlange  vore  skemaer  forceret  frem  foran 
andres.  —  Det  kan  jo  også  let  hænde,  at  der  kan  være  fejl  eller  andet, 
som  kan  give  anledning  til  en  forespørgsel,  forinden  skemaet  er  klar 
til  at  gå  til  templet,  og  da  det  jo  også  tager  tid  med  forsendelsen 
herfra  til  Amerika,  vil  vi  gerne  opfordre  søskende  til  at  have  ske- 
maerne, de  agter  at  bruge  i  templet,  klar  6 — 8  måneder  før  tempel- 
rejsen. 

Det  vil  sige,  at  de,  der  agter  at  deltage  i  en  tempelrejse  i  juli  1958, 
allerede  nu  må  have  skemaer  klar  for  de  personer  de  agter  at  være 
stedfortrædere  for. 

Selv  om  man  ikke  har  taget  beslutning  om  at  tage  med  næste  år,  sker 
der  ikke  noget  ved,  at  skemaerne  gøres  klar  nu.  —  Når  skemaerne  er 
mærket  med  »Familiearkivet«,  bliver  de  opbevaret  i  et  specielt  arkiv, 
til  nogen  af  familien  spørger  efter  dem,  så  de  vil  være  der  næste  år 
eller  senere.  —  De  må  hellere  være  der  for  tidligt,  —  det  andet  brin- 
ger skuffelser  med  sig,  — ■  sørg  derfor  for,  at  skemaerne  er  færdige  til 
afgang  6— S  måneder  før  et  planlagt  tempelbesøg.  HovedbesiyreiSen. 

KIC1USI,  EIC11CMS  BUDSKAB 
I  ndg-å  at  domme  hverandre 

Formål:  At  påvise,  at  vi  burde  holde  os  fra  at  dømme  hinanden. 

»Og  det  er  bedre,  at  et  menneske  bliver  dømt  af  Gud  end  af  menne- 
sker; thi  Guds  domme  er  altid  retfærdige,  men  menneskets  domme  er 
ikke  altid  retfærdige«.  (Mosiah  29:12). 

Det  synes  at  være  et  ganske  almindeligt  træk  hos  mennesker,  at  de 
rask  væk  fælder  dom  over  deres  medmennesker.  Kong  Mosiah  gav  os, 
da  han  talte  til  sit  folk,  kernen  i  tankegangen  om  dette  emne  og  den 
ubestridelige  grund  til,  at  vi,  som  dødelige,  ikke  er  kompetente  til  at 
domme.  Medens  Guds  domme  altid  er  retfærdige,  fortæller  han  os,  at 
det  er  menneskets  domme  ikke  altid,  og  det  er  tilstrækkelig  grund 
til,  at  vi  ikke  skulle  dømme  hinanden.  Denne  grund  diskvalificerer 
os  som  retfærdige  og  retmæssige  dommere. 

Da  vi  er  mennesker  og  underkastet  den  menneskelige  naturs  svag- 
heder og  fordomme,  vil  vore  meninger  sandsynligvis  være  partiske,  og 
vi  tilbøjelige  til  at  begå  fejl.  Og  da  vi  kun  er  i  stand  til  at  se  forhold 
og  problemer  med  begrænset  vision  og  fantasi,  idet  vi  kun  ser,  hvad 
der  forekommer  på  overfladen,  har  vi  ikke  ret  til  at  påtage  os  rollen 
som  dommer  over  vore  medmennesker.  Vor  dom  kan  være  fejlagtig, 
fordi  vor  kundskab  og  visdom  er  fejlagtig  og  mangelfuld.  Men  Gud 
kan  fælde  ufejlbar  dom,  fordi  han  kan  læse  menneskers  hjerte  og 
kender  den  enkeltes  motiver  og  kan  se  alle  sider  af  en  sag.  Det  er  ble- 
vet sagt:  »Vi  dømmer  andre  mennesker  for  deres  handlinger,  os  selv 
for  vore  hensigter«. 

Der  er  et  gammelt  mundheld,  der  siger:  »Man  skal  ikke  kaste  med 
sten,  når  man  bor  i  et  glashus«.  På  en  måde  bor  vi  alle  i  et  glashus, 
thi  ingen  af  os  er  fri  for  synd  under  en  eller  anden  form.  Fordi  dette 
er  sandt,  har  vi  ikke  ret  til  at  kaste  nedsættende  sten  på  andre.  Dr. 
Alsaker  sagde:  »Vi  burde  være  lemfældige  i  vor  dom,  fordi  andre 
menneskers  fejltagelser  ofte  ville  have  være  vore,  dersom  vi  havde 
haft  lejlighed  til  at  begå  dem«. 

Det  er  ganske  vist  sandt  i  vort  samfunds  nuværende  sociale  struk- 
tur, at  de,  der  har  overtrådt  loven,  må  behandles  i  retten,  og  menne- 
sker må  dømmes  af  mennesker,  da  det  er  den  eneste  vej,  der  står  åben 
for  os;  desuden  har  Herren  oprettet  visse  embeder  i  sin  Kirke,  til 
hvilke  der  hører  domsmyndighed.  Men  lad  os  i  vor  daglige  omgang 
med  hinanden  holde  os  fra  at  dømme  vore  medmennesker. 

>Tår  vort  livs  gerninger  bliver  vejet,  vil  der  ganske  afgjort  være  en 
dér,  som  har  kendt  vore  inderste  tanker  og  ønsker,  og  en,  som  er  en 
retfærdig  Dommer,  vil  fælde  dom. 

KREDSLÆRERINDERNES 


budskab 


»Ja,  ve  den,  der  fornægter  Herrens  åbenbaringer,  og  som  siger,  at 
Herren  ikke  længer  virker  ved  åbenbaring «  (3.  Nephi  29:6). 

Formå!:  At  påvise  at  tro  på  fortsat  åbenbaring  er  af  væsentlig  be- 
tydning for  et  vidnesbyrd  om  evangeliets  sandhed. 

Fortsat  åbenbaring  er  den  grundvold,  hvorpå  Jesu  Kristi  Kirke  af 
Sidste  Dages  Hellige  er  bygget.  Det  var  også  i  kraft  af  dette  princip, 
at  Kirken  blev  genoprettet  i  disse  sidste  dage.  Da  Faderen  og  Sønnen 
viste  sig  for  Joseph  Smith  i  1820,  blev  dette  princip  bekræftet  på  ny  i 
vor  tid. 

Mange  mennesker  nægter  simpelthen  at  tro  på  åbenbaring,  idet  de 
hævder,  at  en  sådan  tro  er  helt  igennem  mytisk,  at  Den  hellige  skrift 
blot  er  ubevist  tradition  og  overlevering.  Andre  siger,  at  åbenbaring 
ikke  er  nødvendig  mere,  at  Gud  gav  alle  de  instruktioner  og  belærin- 
ger, der  er  nødvendige  for  menneskenes  bedste,  i  fordums  tid.  Men  de 

sidste  dages  hellige  » tror  alt,  hvad  Gud  har  åbenbaret,  alt,  hvad 

han  nu  åbenbarer,  og  vi  tror,  at  han  endnu  vil  åbenbare  mange  store 
og  vigtige  ting  angående  Guds  rige«.  (Niende  trosartikel). 

Der  er  visse  fundamentale  principper  og  bud  og  befalinger  i  Den 
hellige  skrift,  som  passer  på  alle  tidsaldre.  Andre  åbenbaringer  passer 
måske  kun  på  visse  særlige  forhold  og  omstændigheder.  Det  var  f.  eks. 
nødvendigt  for  Herren  at  instruere  Moses  fra  dag  til  dag  under  israeli- 
ternes  flugt  fra  Ægypten.  Den  opstandne  Kristus  fortalte  nephiterne: 

Se,  jeg  siger  jer,  at  loven,  som  blev  givet  ved  Moses,  er  fuldkommet. 

Se,  jeg  er  den,  som  gav  loven,  og  jeg  er  den,  som  gjorde  pagt  med 
mit  folk  Israel;  derfor  er  loven  fuldkommet  i  mig,  thi  jeg  er  kommet 
for  at  fuldkomme  loven;  derfor  er  den  afsluttet.  (3.  Nephi  15:4,  5). 

Brigham  fik  åbenbaring  angående  de  helliges  rejse  vestpå  til  Klip- 
pebjergene. Der  tiltrænges  afgjort  vejledning  fra  Gud  i  alle  tidsaldre 
og  for  forskellige  forhold. 

Det  ville  synes  inkonsekvent  for  folk,  der  tror  på  Bibelen,  at  for- 
kaste princippet  om  fortsat  åbenbaring,  thi  det  er  ganske  afgjort,  at 
en  retfærdig  og  kærlig  Gud,  som  er  »den  samme  i  går,  i  dag  og  for 
evigt»,  ikke  ville  åbenbare  sin  vilje  til  Noa,  til  Abraham,  til  Moses  og 
til  andre  og  så  lade  andre  generationer  være  uden  kontakt. 

Mange  mennesker  spørger:  »Modtager  Kirkens  autoriteter  åbenba- 
ringer i  dag?«  Det  gør  de  afgjort.  Der  modtages  stadig  åbenbaringer 
for  Kirkens  velfærd  som  et  hele.  Fordi  de  ikke  kommer  i  en  trykt  bog 
som  åbenbaringerne  i  Lære  og  Pagter,  betyder  det  ikke,  at  de  er  min- 
dre betydningsfulde  eller  autoritative. 

I  en  tale,  der  blev  afholdt  for  nylig  om  åbenbaring,  sagde  præsident 
Stephen  L.  Richards  følgende: 

Hemmeligheden  ved  livet  er  at  bygge  på  det  gamle,  det  prøvede 

og  det  sande Åbenbaring  er  grundvolden.  Jeg  kender  ikke  noget, 

der  er  så  solidt  og  troværdigt Åbenbaring  er  i  almindelighed  kom- 

met  til  os  gennem  profeterne,  selv  om  den  største  og  betydningsfulde- 
ste af  al  åbenbaring  kom  direkte  fra  Herren  Jesus  Kristus,  den  evige 

Guds  Son Ny  hellig  skrift  eller  åbenbaring  har  samme  gyldighed 

med  endog  mere   direkte  bevis  på  ægthed  end  fordums  hellig  skrift. 

Begge  stammer  fra   samme  kilde Vi  kender  og  ved,  hvad  der  er 

ret  gennem  åbenbaring Mine  brødre  og  søstre,  lær  altså  åbenba- 
ringerne og  lev  efter  dem.  De   er  sande......    (Deseret  News,   Church 

Section,  2.  juli  1955). 

SØNDAGSSKOLEN 

Nadververs  for  september  og  oktober  1957: 

Hjælp  os,  o  Gud,  helt  at  forstå 
det  offer,  som  blev  bragt, 
da  livels  fyrste  du  lod  gå 
for  os  at  frelse  ved  sin  magt. 

Sangen  for  oktober  måned  er:  »Vi  vil  forstå,  men  ikke  her«,  nr.  149 
i  den  nye  blå  sangbog,  og  nr.  17  i  tillægget  i  den  lille  brune  søndags- 
skole-sangbog. 


SKIVE:  Vi  har  modtaget  følgende  om  arbejdet  i  Skive  gren: 

Den  største  begivenhed  i  Skive  var,  som  tidligere  refereret,  indviel- 
sen af  vor  nye  kirkebygning  i  december  1956. 

Alt  går  godt  her  i  grenen,  selv  om  vi  jo  ikke  kan  notere  nogen 
storre  fremgang. 

I  Primary  og  Søndagsskolen  for  børnene  er  besøget  svingende,  nær- 
mest sæsonpræget.  I  vintermånederne  har  vi  flere  børn  end  om  for- 
året, når  solen  begynder  at  varme.  Børnene  havde  juletræsfest  med 
stor  tilslutning.  Også  fastelavnsfest  med  tøndeslagning  og  boller,  og 
først  på  sommeren  en  lille  udflugt  til  stranden  en  eftermiddag,  ligesom 
vi  også  sluttede  før  sommerferien  med  en  tur  i  det  grønne. 

Søndagsskolen  for  de  voksne  er  altid  godt  besøgt,  og  diskussionen 
er  ivrig  og  interessant.  Aftenmøderne  er  også  jævnt  godt  besøgt,  og 
jeg  må  her  have  lov  til  at  fremhæve  den  første  søndag  aften  i  hver 
måned,  som  virkelig  er  en  skon  og  indholdsrig  aften  på  alle  måder,  og 
nadvermøderne  er  sikkert  inspirerende  for  mange.  G.U.F.  har  vi  ikke 
her  i  Skive  for  tiden  og  heller  ikke  engelsk-undervisning  sidste  vin- 
ter, hvad  mange  savnede. 

Kvindelig  hjælpeforcning  er  godt  besøgt,  og  arbejdet  går  godt,  både 
hvad  lektier  og  arbejdsmøder  angår.  Vi  har  en  masse  håndarbejder 
liggende  til  en  eventuel  bazar,  men  hvem  skal  købe  det?  Vi  selv  er 
så  få.  Vi  havde  en  aften  ved  en  fest  et  lille  bord  med  forskellige  ting, 
der  var  lavet  eller  skænket,  og  fik  da  lidt  afsat. 

Udflugt  til  Dollerup  Bakker. 


Vi  havde  en  udflugt  den  22.  juni  med  god  tilslutning.  Vi  var  i  Dolle- 
rup Bakker  og  mødtes  der  med  medlemmer  og  missionærer  fra  Viborg. 
Hjemturen  gik  over  Kongenshus  Mindepark.  En  dejlig  eftermiddag  i 
strålende  vejr! 

Besøg  af  sangkor  eller  lignende  har  vi  ikke  haft,  heller  ikke  har  vi 
selv  noget  sangkor,  hvad  vi  brændende  ønsker  en  eller  anden  turde 
tage  initiativet  til  at  oprette.  Håbet  har  vi  stadig. 

Vi  har  haft  nogle  månedlige  lørdag-aftener,  nogle  festlige,  andre 
kulturelle.  Der  har  f.  eks.  været  opvisning  af  folkedansere,  hobby-af- 
ten, filmsaften,  foredragsaften,  festaftener  med  musik,  sang,  sketch, 
akrobatik  o.s.v.  med  velvillig  assistance  af  både  børn  og  voksne,  og 
har  til  disse  aftener,  som  gerne  slutter  med  et  eller  andet  kulinarisk, 
helt  fint  besøg,  også  fra  Viborg. 

Også  en  lille  festlig  afslutning  på  Kvindelig  hjælpeforenings  vinter- 
arbejde  havde  vi  med  næsten  100  %  tilslutning,  god  stemning  og  godt 
humør.  Vi  må  ikke  glemme  vor  kredslærerinde.  Selv  om  der  heller 
ikke  dér  er  nogen  egentlig  fremgang,  bliver  søster  Petersen  dog  alle 
steder  mødt  med  venlighed. 

Der  holdes  funktionærmøde  en  gang  om  måneden,  hvor  alle  ledere 
aflægger  rapport,  og  alle  får  lov  at  udtale  sig  og  eventuelt  give  gode 
råd  om  de  forskellige  arbejder.  Vi  har  gode  ledere  og  lærerinder  in- 
den for  alle  afdelinger,  men  jeg  personlig  synes  der  burde  gøres  lidt 
mere  for  de  helt  unge  i  grenen,  selv  om  der  ikke  er  ret  mange. 

Kirken  holdes  i  fin  orden,  både  ude  og  inde,  alt  gror  godt  i  haven, 
også  ukrudtet!  Så  samles  vi  en  formiddag  og  holder  rensefest,  og  mis- 
sionærerne giver  isvafler,  fordi  de  får  lov  at  hjælpe  til! 

Der  er  et  godt  forhold  mellem  alle,  såvel  venner  som  medlemmer 
her  i  Skive.  j    ™ 

tBSHANDLINGER 


AMAGER: 

4.  august: 

Laurids  Møller  Knudsen,  døbt 
af  ældste  Severin  L.  Sørensen, 
håndspålæggelse  af  ældste  Ralph 
L.  Nielson. 

KØBENHAVN: 

2  5.    juli: 

Ellen  Margrethe  Clausen,  døbt 
af  ældste  Clarence  G.  Jensen, 
håndspålæggelse  af  ældste  Robert 
Quaney. 

27.    juli: 

Martha  Christiane  Sigurida  Wil- 
helmsen, døbt  af  ældste  Howard 
R.  Johnson,  håndspålæggelse  af 
broder  Julius  N.  Madsen. 

Hans   Kaj   Alfred  Hatting,   døbt 

af     broder     Julius     N.     Madsen, 
håndspålæggelse  af  samme. 

Jens  Palle  Hatting,  døbt  af  bro- 
der Julius  N.  Madsen,  håndspå- 
læggelse af  samme. 

4.   august: 

Jane  Pajoncek,  døbt  af  ældste 
Vaughn  Rasmussen,  håndspålæg- 
gelse af  samme. 

7.  august: 

Jan  Felix  Hasbo,  døbt  af  broder 
Jan  Felix  Gredsted  Hasbo,  hånds- 
pålæggelse af  samme. 

BORNHOLM    (København  gren) : 

3  0.  juni: 

Birger  Lund,  døbt  af  ældste 
Russell  Sorensen,  håndspålæggel- 
se af  ældste  Craig  Kimball. 

ODENSE: 

7.  juli: 

Anna  Marie  Jensen,  døbt  af 
ældste  Ray  Knutson,  håndspålæg- 
gelse af  ældste  Donald  Rasmus- 
sen. 

11.  august: 

Børge  Christian  Dinesen  Høvs- 
gaard,  døbt  af  ældste  Marius 
Christensen,  håndspålæggelse  af 
ældste  Gary  E.  Anderson. 


Elly  Jenrich  Høvsgaard,  døbt  af 
ældste  Marius  Christensen,  hånds- 
pålæggelse af  ældste  Gary  E.  An- 
derson. 

Lene  Jenrich  Høvsgaard,  døbt 
af  ældste  Marius  Christensen, 
håndspålæggelse  af  ældste  Gary 
E.  Anderson. 

Mette  Ellen  Andersen,  døbt  af 
broder  Erik  Andersen,  håndspå- 
læggelse af  broder  Poul  Petersen. 

FREDRICIA: 

18.  august: 

Elisabeth      Martha      Skovsende, 

døbt  af  ældste  Don  McBride, 
håndspålæggelse  af  broder  Johan- 
nes  Liljengren. 

AABENRAA    (Esbjerg   gren): 

11.    august: 

Anna  Marie  Sofie  Christensen 
Sorgenfrei,  døbt  af  ældste  Cai 
Juel  Andreasen,  håndspålæggelse 
af   ældste   Byron   Rasmussen. 

Anna  Elisabeth  Sorgenfrei,  døbt 
af  ældste  Cai  Juel  Andreasen, 
håndspålæggelse  af  ældste  Byron 
Rasmussen. 

Margrethe       Fonceca       Wrang, 

døbt  af  ældste  Cai  Juel  Andrea- 
sen, håndspålæggelse  af  ældste 
Byron  Rasmussen. 

ESBJERG: 

11.  august: 

Kirsten  Jessen,  døbt  af  ældste 
Edmond  Tucker,  håndspålæggelse 
af  samme. 

Elna  Line  Cecilie  Gehring,  døbt 
af  ældste  Edmond  Tucker,  hånds- 
pålæggelse af  ældste  Rosco  Tol- 
man. 

RANDERS: 

2  1.  juli: 

Martha  Agnethe  Simonsen,  døbt 
af  ældste  Robert  Nielson,  hånds- 
pålæggelse af  ældste  Garth  John- 
son. 

3.  august: 

Karl  Pedersen,  døbt  af  ældste 
Don  C.  Barg,  håndspålæggelse  af 
ældste   Robert   M.   Nielson. 

Lydia  Petra  Pedersen,  døbt  af 
ældste  Robert  Nielson,  håndspå- 
læggelse af  ældste  Don  C.  Barg. 


HORSENS: 

3.  august: 
Thora    Jesine 


Rasmine    Lovrine 


Ane  Marie  Jensen,  døbt  af  ældste 
Larry  Christensen,  håndspålæg- 
gelse af  samme. 

Christa  Marie  Jensen,  døbt  af 
ældste  Ronald  B.  Monk,  håndspå- 
læggelse af  ældste  Larry  Chri- 
stensen. 

Lillie  Søivia  Wolff,  døbt  af  æld- 
ste Perry  Petersen,  håndspålæg- 
gelse af  ældste  Neil  Jensen. 


Vi  ønsker  de  nye  søskende  hjertelig  til  lykke  og  velkommen  i  Kirken! 

PERSONLIGE  NYHEDER  FRA  NÆR  OG   FJERN 

AARHUS:  Den  4.  oktober  fylder  broder  Anders  Peter  Andersen  75  år. 
Hjertelig  til  lykke! 

Den  22.  oktober  fylder  broder  Aage  Hjalmar  Emilius  Nielsen  60  år. 
Hjertelig  til  lykke! 

AMAGER:  Den  8.  oktober  fylder  broder  Harry  Petersen,  Holmblads- 
vænge  1,  65  år.  Hjertelig  til  lykke! 

KØBENHAVN:  Den  8.  oktober  fylder  søster  Doris  Johanne  Wahl, 
Sehleppegrellsgade  3,  65  år.  Hjertelig  til  lykke! 

Den  9.  oktober  fylder  søster  Julie  Jensen,  Genforenings  Plads  1,  75 
år.  Hjertelig  til  lykke! 

Den  28.  oktober  fylder  søster  Lillly  Kjær,  Hjort  Lorentzensgade  23, 
60  år.  Hjertelig  til  lykke! 

ODENSE:  Den  15.  oktober  fylder  søster  Valborg  Marie  Knudsen  60  år. 
Hjertelig  til  lykke! 

SILKEBORG:  Den  17.  oktober  fylder  søster  Elise  Kirstine  Johansen 
60  år.  Hjertelig  til  lykke! 

SLAGELSE:  Den  29.  oktober  fylder  søster  Ellen  Margrethe  Pedersen 
60  år.  Hjertelig  til  lykke! 

Bryllup  i  U.S.A.:  Tidligere  missionær  i  den  danske  mission,  Allen 
Leron  Johnsen,  viedes  den  22.  august  i  Salt  Lake  Templet  til  Deanne 
Gardner.  Stjernen  ønsker  hjertelig  til  lykke! 

Nyt  fra  U.S.A.:  Tidligere  missionær  i  den  danske  mission,  Merrill 
Ashby,  er  blevet  kaldet  som  1.  rådgiver  i  det  nye  biskopråd  i  Spanish 
Fork  lst,  Utah.  Stjernen  ønsker  hjertelig  til  lykke  med  det  høje  kald! 

Tidligere  missionær  i  den  danske  mission,  Wayne  L.  Ellingson,  er 
blevet  kaldet  som  2.  rådgiver  i  det  nye  biskopråd  i  Rose  Park  Second, 
Utah.  Stjernen  ønsker  hjertelig  til  lykke  med  det  høje  kald! 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

VELSIGNELSER: 

KØBENHAVN:  7.  juli:  Leo  Henry  Maltby  Christensen  og  Margrethe 
Rigmor  Rasmussen  Christensens  son,  Johnny  Maltby  Christensen,  vel- 
signet af  ældste  Lee  K.  Christensen. 

8.  august:  Poul  Larsen  og  Birthe  Kate  Marie  Gwinner  Larsens  dat- 
ter, Annette  Marie  Larsen,  velsignet  af  missionspræsiident  Holger  P. 
Petersen. 

ESBJERG:  18.  august:  Borge  Olsen  og  Rosa  Thomsen  Olsens  son,  Allan 
Olsen,  velsignet  af  broder  Bertel  Olsen. 

RANDERS:  3.  august:  Karl  Pedersen  og  Lydia  Petra  Thygesen  Peder- 
sens son,  Karl  Pedersen,  velsignet  af  ældste  Robert  M.  Nielson. 

FREDERIKSHAVN:  5.  maj.  Aksel  Nielsen  og  Ruth  Sonja  Roer  Nielsens 
born,  Margit  Nielsen  og  Peter  Nielsen,  velsignet  af  henholdsvis  ældste 
Harris  N.  Done  og  ældste  W.  Fred  Mortensen. 

ORDINATIONER: 

KØBENHAVN:  21.  juli:  Erik  Toft  ordineret  til  diakon  af  broder  Er- 
hardt Wm.  Toft. 

ESBJERG:  7.  juli:  Olaf  Bærild  Kofoed  Bertelsen  ordineret  til  diakon 
af  broder  Ejnar  Nielsen. 

RANDERS:  21.  juli:  Martin  Laursen  ordineret  til  lærer  af  ældste  Ro- 
bert Nielson. 

HJØRRING:  4.  august:  Oscar  Frederik  Jensen  ordineret  til  diakon  af 
ældste  Norris  K.  Arnold. 

EMIGRATIONER: 

AARHUS:  Den  12.  juli  er  Klara  Hansine  Divlevsen  Nielsen  og  Inga 
Henny  Nielsen  emigreret  til  Draper,  Utah. 

RANDERS:  Den  7.  august  er  Hans  Julian  Nielsen,  Birgitte  Katrine  An- 
dersen Nielsen,  Andree  William  Nielsen,  Benny  Nielsen  og  Kaj  Julian 
Nielsen  emigreret  til  Alhambra,  Caldfornia. 

DØDSFALD: 

ESBJERG:  Den  18.  august  døde  søster  Dagny  Marie  Sørensen  Christof- 
fersen, 55  år  gammel,  og  blev  begravet  fra  kirken,  Rolfsgade  123,  den 
22.  august.  Æret  være  søster  Christoffersens  minde! 

AARHUS:  Den  13.  juli  dode  søster  Karen  Marie  Christensen  Arildsen, 
73  år  gammel.  Æret  være  søster  Arildsens  minde! 

RANDERS:  Den  19.  juli  dode  soster  Christina  Laurine  Christensen 
Hansen,  G6  år  gammel.  Æret  være  søster  Hansens  minde! 

UDELUKKELSER: 

KØBENHAVN:  18.  august:  Max  Norup  Nielsen. 

FREDERICIA:  4.  maj:  Jakob  Weisenberg  med  hustru  og  tre  born. 

MISSIONÆRFORFLYTTELSER: 

23.  maj:       Milo  Call  fra  Kolding  til  København. 

16.  august:  Severin  Sørensen  fra  Roskilde  til  Aabenraa. 
20.  august:  Royle  Johnson  fra  Herning  til  Aarhus. 

Norris  K.  Arnold  fra  Hjørring  til  Herning. 

James  Madsen  fra  Færøerne  til  København. 

Clark  Thorstenson  fra  Færoerne  til  Svendborg. 

Robert  Swenson  fra  Svendborg  til  Horsens. 

Larry  Christensen  fra  Horsens  til  København. 

Garth  Johnson  fra  Vejle  til  Roskilde. 

Eldon  Guymon  fra  Vejle  til  Roskilde. 

Delbert  Gail  Larsen  fra  Aarhus  til  Amager. 

George  Mickeisen  fra  Amager  til  Hjørring. 
22.  august:  Frank  Johnson  fra  Aarhus  til  Odense. 

24.  august:  A.  Bruce  Knudsen  fra  Amager  til  Aarhus. 

Wesley  D.  Sorensen  fra  Aarhus  til  Odense. 

Gary  Andersen  fra  Odense  til  Aalborg. 

Raymond  Christensen  fra  Aalborg  til  Skive. 

Craig  Kimball  fra  Bornholm  til  København. 

Robert  Quaney  fra  København  til  Bornholm. 
2.  septbr. :    Neil  Jensen  fra  Horsens  til  København. 

Norman  Petersen  fra  København  til  missionskontoret. 

Gary  Smith  Hansen  fra  København  til  Frederikshavn. 

Perry  Petersen  fra  Horsens  til  København. 

W.  Fred  Mortensen  fra  Frederikshavn  til  Aalborg. 

Donald  Jenkins  fra  København  til  Odense. 

Gerald  Hendricksen  fra  Esbjerg  til  Amager. 

Reed  Thomas  fra  Aalborg  til  Esbjerg. 

Donald  Rasmussen  fra  Odense  til  Amager. 
5.  septbr.:  Arlo  Jørgensen  fra  København  til  Aarhus. 
9.  septbr.:    Allen  King  fra  Viborg  til  Aalborg. 

Russell  Durfey  fra  Aalborg  til  København. 

Vaughn  Rasmussen  fra  København  til  Kolding. 

Grant  Hansen  fra  Kolding  til  København. 

Gary  Stalnaker  Hansen  fra  Esbjerg  til  København. 

Evan  Thomsen  fra  Silkeborg  til  Esbjerg. 

Richard  Mortensen  fra  Vibors  til  Silkeborg. 


MISSIONÆRAFLØSNINGER: 

Følgende  missionærer  er  blevet  hæderlig  afløst  fra  deres  arbejde  i 
den  danske  mission: 

16.  august:  Cai  Juel  Andreasen  fra  La  Canada,  California,  efter  sidst 
at  have  arbejdet  i  Aabenraa. 

25.  august:  Phillip  D.  Andersen  fra  Salt  Lake  City,  Utah,  efter  sidst 
at  have  arbejdet  i  Amager  gren. 

H.  Wayne  Schow  fra  Preston,  Idaho,  efter  sidst  at  have  arbejdet  i 
Aarhus. 

Marius  A.  Christensen  fra  Tremonton,  Utah,  efter  sidst  at  have  ar- 
bejdet i  Odense. 

Boyd  D.  Friel  fra  Springville,  Utah,  efter  sidst  at  have  arbejdet  i 
Skive. 

6.  september:  Howard  R.  Johnson  fra  Provo,  Utah,  efter  sidst  at 
have  arbejdet  i  København. 

6.  september:  Glenn  C.  Baugh  fra  Logan,  Utah,  efter  sidst  at  have 
arbejdet  i  Aarhus. 


Cai  J.  Andreasen         Phillip  D.  Andersen  H.  Wayne  Schow 


Hk 


Marius  A.  Christensen 


Boyd  D.  Friel 


Howard  B.  Johnson 


Glenn  C.  Baugh. 

